«Shakespeareren antzerki lan baten argumentua Nafarroan gertatzen da» | El Diario Vasco\n«Shakespeareren antzerki lan baten argumentua Nafarroan gertatzen da»\nAtzerritarrek Euskal Herria dute hizpide Joxefe Diaz de Tuestak etzi aurkeztuko duen liburuan\nKEPA OLIDEN Domingo, 14 mayo 2006, 02:00\n«Euskal Herria atzerritarren ahotan» du izenburua Joxefe Diaz de Tuestak argitara eman berri duen liburuak. Erromatarren denboratik hasi eta gaur egunera arte Euskal Herriari eta euskaldunei buruz konta ahala testu idatzi dira. Horietako batzuk bildu ditu 248 orrialdeko ale honetan autoreak, Diego Martiarturen laguntzarekin. Esku artean ibili dituzten testuetatik 130 autoorerenan baino ez dituzter aukeratu. Argitalpena euskaraz da, jatorrizko testuak gaztelaniaz, frantsesez, ingelesez, katalanez badaude ere. Liburua martitzenean aurkeztuko da Kajoi tabernan 19.00etan.\n-Zerk bultzatu zintuen liburu hau idaztera?\n-Orain dela bost urte hasi nuen lan hau. Hasiera batean nire asmoa zen testu labur batzuk biltzea, banaka batzuk baino ez, Arrasate, irudiak liburuan argitaratzeko. Uste baino gehiago bildu nuen eta, gainera, konturatu orduko gaiak harrapatuta nengoen. Gero Oñati, irudiak liburuan ere aipu gehiago argitaratu nuen. Orduan konturatu nintzen pena zela lan hori, niri biltzen hainbeste kostatutako materiala, ez zabaltzea. Eta argitaratzea erabaki nuen. Zalantzan egon nintzen Internet-en jarri edo liburu moduan argitaratu. Orain, liburua ikusita, aukera ona egin dudala uste dut.\n-Nola eta noiz hasi zinen ikerketa hau egiten? Nola moldatu zara ikerketa hau egiteko lanorduetatik kanpo?\n-Bildu ditudan testu gehienak artxiboetan aurkitu ditut, Gasteizko Sancho El Sabio Fundazioan, batez ere. Banaka batzuk, oso gutxi, liburu dendetan aurkitu ditudan testuetan. Astean behin edo birritan artxibora joaten nintzen testu bila. Behar nituen testuen fotokopia egin eta gero etxean egiten lantzen nituen: testuak irakurri, niri gustatutako testu zatiak aukeratu, ordenadorean sartu eta sailkatu. Horixe izan da lana. Askotan testu batek beste testu edo autore batzuen berri eman izan dit eta horrela lortu dut apurka-apurka lana osatzea.\n-Nola ikusi dute Euskal Herria mendeetan zehar etorri izan diren bidaiariak?\n-Liburuan azaltzen diren autore guztiak ez ziren Euskal Herrian izan, ez ziren bidaiariak. Estrabon, erromatar garaiko geografo grekoa, adibidez, ez zen Euskal Herrian izan. Baina bazuen informazioa, beste geografo batzuek egindako lanak erabili zituen, eta hainbat azalpen eman zuen Euskal Herriari eta euskaldunei buruz. Dante, Boccaccio eta Shakespeare ere ez ziren Euskal Herrian izan eta, hala ere, bazuten euskaldunen berri. Beste asko, berriz, bidaiariak ziren. Bestalde, zaila da labur esaten nola ikusi duten atzerritarrek Euskal Herria. Bidaiaria bakoitzak eta autore bakoitzak bere ikuspegia du. Hala ere, badaude estereotipo batzuk, askotan errealitatean oinarrituta daudenak. Euskal Herri pobrea eta euskaldun basati eta gerlariaren topikoa dago, erromatarren garaian batez ere. XV-XVII. mendeetan, berriz, euskaldun abenturazale eta alaiaren irudia eman zuten bidaiariek. Autore erromantikoek Euskal Herri bukolikoa aurkitu zuten, berezko balore etiko handiak zituen herria, herri idealizatu bat, seguru asko. XX. mendean, berriz, mota guztietako iritziak izan dira eta topikoek indarra galdu dute, nire iritziz.\n-Zer dela-eta etorri ziren Euskal Herrira?\n-XX. mendera arte Euskal Herrira etorritako bidaiari asko merkatariak ziren edo, bestela, militarrak eta nobleak. Erromesik ere izan zen, Santiagora bidean zihoazenak. Bestela ere hizkuntzalariak etorri izan dira Euskal Herrira euskarak erakarrita. XIX. mendean idazle erromantikoak eta dirudun turistak etortzen ziren, asko Euskal Herriko Iparraldera, Miarritzera batez ere. Eurek zabaldu zuten, nolabait, euskaldun fededunaren mitoa, arraza garbiaren eta euskal nazioaren ideiak.\n-Zer aurkikuntza edo bitxikeria topatu duzu lan horretan?\n-Shakespeareren antzerki lan baten argumentua Nafarroan gertatzen da. «Nafarroa miragarria izango da munduarentzat» hitzak jarri zituen Shakespearek obra horretako pertsonaia baten ahoan. Bestetik, literatura erotikoan oso ezaguna den idazle batek -Anais Ninek, alegia- euskaldun bat aukeratu zuen bere ipuin bateko pertsonaia nagusi moduan. Euskaldunak Kanadako indioekin harremanetan jarri ziren eta elkarri ulertzeko hizkuntza bat sortu zuten, euskaran eta indioen hizkuntzan oinarritutako pidgin bat. Hori autore askok esan dute eta oso dokumentatuta dago.\n-Nor izan zen gustukoen duzun bidaiaria?\n-Liburuan jaso ditudan autore gehienek dute zerbait interesgarria iruditzen zaidana. Rodney Gallop diplomatiko eta folklorezale ingelesa, adibidez, oso gustukoa dut, Euskal Herria desmitifikatzen saiatu zen, Euskal Herria mitikoaren gezurrak eta euskaldunei buruzko topikoak agerian jarri zituen. Hala ere, oso gauza politak esan zituen, asko maite zuen Euskal Herria. John Adams Estatu Batuetako bigarren presidenteak ere oso gauza politak esan zituen: Bilbon izan zen eta euskal foruen berri izan zuen. Batzuen iritziz, John Adams-en bidez euskal foruek eragina izan zuten Estatu Batuetako Konstituzioaren testuan. Arturo Arlt argentinar kazetariak ere oso ikuspegi pertsonala eman zuen: oso zorrotza zen, errespetu handiz idatzi zuen Euskal Herriari buruz, hemen ikusi zituen gauza askorekin ados ez bazegoen ere.\n-Bidaiari ilustre eta erromantikoen garaia pasatu da. Egun komunikabideek betetzen dute eginbehar hori. Zer deritzozu?\n-Gaur egun kazetariak dira nagusi komunikabideetan eta eragin handia dute jendearen iritzietan. Batzuk oso profesional onak dira. Beste batzuk, berriz, interes «nazional» eta ekonomikoen morroi dira, agintearen zerbitzari. Badira «chauvinistak» ere. Denetarik dago. Garai batean erregeek eskatzen zieten gorteko kronikagileei bere figura goraipatzeko eta etsaiak iraintzeko. Denboraz, ordea, garbi ikusten da zer nolako gezurrak esan diren, nork eta zergatik esan dituen.\n-Euskal Herriaren irudiak, gatazka politikoa medio, manipulazio latzak jasan eta jasaten ditu? Ba al dago, egun, iturri fidagarri edo objektiborik?\n-Ni ez naiz komunikabideetan aditua. Nik badauzkat nire iturri fidagarriak. Iturri fidagarria iruditzen zait niri hona oporretan datorren turista, gehienetan etxera bueltatu eta iritzi ona, oso ona, eramaten duena. Toni Strubell kazetari katalana eta Mark Kurlansky estatubatuar idazlea oso iturri onak dira. Selma Huxley ikerlari kanadiarra, William Douglass antropologo estatubatuarra.\nLa música en familia suena mejor


Life Long Learning Transversalis proiektuaren ekaineko buletina — IMH\nLife Long Learning Transversalis proiektuaren ekaineko buletina\n2019/07/03 19:15:00 GMT+2\nLife Long Learning Transversalis proiektuaren ekaineko buletina INGERREG-POCTEFA mugaz gaindiko proiektuaren ekintzen laburpenaren 2. buletina. https://www.imh.eus/eu/albisteak/life-long-learning-transversalis-proiektuaren-ekaineko-buletina https://www.imh.eus/eu/albisteak/life-long-learning-transversalis-proiektuaren-ekaineko-buletina/@@download/image/Transversalis-2buletina-eu.jpg\nINGERREG-POCTEFA mugaz gaindiko proiektuaren ekintzen laburpenaren 2. buletina.\nDeskargatu hemen 2. Newsletter-a pdf-n\nLLL-T web orria\nLLL-TRANSVERSALIS proiektuaren aurkezpen ofiziala Lleidako Unibertsitatean\nLleidako Unibertsitatean liderrak gara unibertsitateko prestakuntza dualean. UdL-ko Facultat d’Educació, Psicologia i Treball Social-aren COMPETECS ikerketa taldeak, LLL-TRANSVERSALIS euroar proiektuaren barne, unibertsitateko prestakuntza dualeko prozesuan parte hartzen duten eragile guztiei zuzendutako prestakuntza eredua ari da garatzen, bai unibertsitateko eremuan bai erakundeetan, halako ikasketak egin nahi dituzten beste unibertsitateentzat gida betekizunak betetzeko xedearekin.\nEtorkizun profesionala aukeratzeko askatasuna” frantziar lege berriari buruzko hitzaldia\nEtorkizun profesionala aukeratzeko askatasunaren lege berriak, 2018ko irailaren 5ean jakinarazia, etengabeko prestakuntza erabat aldatzen du. Catherine Fabre, diputatua, Gizarte Gaietarako Batzordeko kidea, “Etorkizun profesionala aukeratzeko askatasunaren” Lege-proiektuaren hizlari izendatua “Lanbide Heziketa” eta “Prestakuntza duala” arloetan, 60 partaideei aurkeztu zien aldaketa nagusiak, prestakuntza dualari lotutako gaietan bereziki: “Frantzian, gazteen % 7 inguru dabiltza prestakuntza dualeko prozesuan; Alemanian edo Suitzan, aldiz % 15. Prestakuntza duala garatu behar dugu gazteen eta enpresen beharrei erantzuteko. Lege berriak 25etik 29 urtera luzatzea eta enplegu-emaileari laguntzak sinplifikatzea ahalbidetzen du”. Catherine Fabre, Perpiñán Via Domitia Unibertsitatean antolatutako hitzaldia, 2019ko otsailaren 21, osteguna.\nGaitasunak lantzea Gironako Unibertsitatean\nLLL-TRANSVERSALIS proiektuaren esparruan, Gironako Unibertsitatea azken hileotan proiektu horretan eskainiko dituen tituluak aztertzen aritu da gehienbat. Guztiz ezinbestekoa izan da ikasketa horien gaitasunak baloratzea, eta erabakitzea haietako zein homologatu ahal izango diren edo beste unibertsitate batzuetako beste ikasketa berberekiko osagarriak izango diren eta zein hartuko diren berezi edo mugaz haraindikotzat. Analisi horri esker unibertsitate desberdinetako tituluen gaitasunak lotu beharko dira, mugaz haraindiko eraldaketarako eredu dual baterantz zuzentzeko, mugikortasun eta onespen akademikoa errazte aldera.\n"Kultura arteko tailerra" Perpiñán Via Domitia Unibertsitatean\n2019Ko martxoaren 12an eta 13an egin zen lehenengo “Kultura arteko tailerra”, LLL-TRANSVERSALIS proiektuaren barruan. Gironako, Lleidako, Elgoibarko eta Tolosako goi ikasketa zentro elkartuen barruko nazioarteko trukeen erantzuleek eta irakasleek asko ikasi zuten elkarri ulertzeko printzipioen inguruan, are zehatzago, Mireille Courrent eta Michel Adroherrekin, Perpiñan Via Domitia Unibertsitateko katedraduna eta irakasle titularra, hurrenez hurren. Haien esanetan, "elkar-ulertzea hura ikasi gabe atzerriko hizkuntza bat ulertzeko ahalmena da, gurearekin edo hitz egiten dugun beste hizkuntza batekin dituen antzekotasunetan oinarrituta".\nUnibertsitateko orientazioa eta enplegurakoa: ORIENTAMAP emaitzen tailerra\nLLL-TRANSVERSALIS martxoaren 22an bildu zen Zaragozako Unibertsitatean Aragoiko lurraldeko bazkide eta orientazio-zerbitzu nagusiekin (INAEM, IAJ, CEOE-ARAGÓN, CEPYME-ARAGÓN, FEUZ, UNIVERSA-UZ, CIU-UZ, OUAD-UZ, CIPAJ-Zaragoza, UGT-ARAGÓN, Cámara de Comercio de Zaragoza, ONCE-ARAGÓN, Departamento de Educación-DGA). Hurrengoak aurkeztu ziren bilkura horretan: LLL-TRANSVERSALIS (70 zerbitzu), ORIENTAMAP txostena (zerbitzuen deskribapena) eta hurrengo jarduerak garatzeko lan-prospektiba. Gainera, LLL-TRANSVERSALISek eta Zaragozako Unibertsitateak sinergiak areagotu dituzte mugaz haraindiko espazioan POCTEFAko beste bi proiekturekin elkarlanerako modu berriak sortuz: PyireneFP eta Trampoline, hain zuzen.\nMugaz haraindiko goi mailako hezkuntza dualarentzako gida\nLLL-TRANSVERSALIS proiektuaren taldea gida bat ari da prestatzen unibertsitateei Pirinioen bi aldeetan partekatuko diren prestakuntza dualak sortzen laguntzeko. Europan eta Andorran prestakuntza dualaren egungo egoeraren inguruko hausnarketen eta ikerketen emaitza da. Ikerketa horien lehenengo emaitzek mugaz haraindiko ikasketa dual horretan sartzeko gazteen zein enpresen motibazioak aztertu eta haiekin loturak jakinarazteko beharra nabarmentzen dute.\nLleidako Unibertsitatearen LLL-TRANSVERSALIK proiektuaren arduradunek unibertsitateko prestakuntza dualaren grafikoak onesten dituzte\nLleidako Unibertsitatea unibertsitateko prestakuntza dualeko prozesuan parte hartzen duten eragileen profilak egokitzeko dihardu lanean. Hala, Lleidako Unibertsitatearen helburua hurrengoen heziketa ibilbidea zehazteko esparru teorikoa eta praktikoa ezartzea da: enpresa tutore eta tutore akademiko gisa jarduten dutenak; kudeatzaileak, zeinak administrazio-arloaz eta enpresa sarearekin kontaktuan jartzeaz arduratzen diren; koordinatzaileak, zeinak ikasketa-prozesuaz arduratzen diren, eta unibertsitateko irakasleak. Prestakuntzako lehenengo saioa 2020ko urtarrilean irekiko da.\nEBBko Frantziako eredua, paregabea Europa mailan\nFrantziako EBB (esperientziarekin barneratutako jakintzaren baliozkotzea) prestakuntza maila guztiak hartzen dituen eta titulazio osoa baliozkotzeko aukera ematen duen gailua da. Europa mailan, gailu baliokideak, sarri, lanbide heziketara mugatzen dira edo heziketan murrizketak eta salbuespenak baino ez dute ematen. Frantziako beste berariazkotasun bat hautagaien laguntza da, zeina oso balorazio ona izan duen bai EBBko profesionalen aldetik bai haien hautagaien aldetik. Frantziako EBB beste herrialde batzuetara eramateko esperimentazioa beharrezkoa da. Mugaz haraindiko epaimahaiak eratzea aukera aparta izango da bazkideentzat.\nLaguntza pedagogikoa prestakuntza dualean: tutore akademikoa”\n2019ko martxoaren 14an, LLL-TRANSVERSALIS Perpiñan Via Domitia Unibertsitatearen Laguntza Pedagogikoko Zentroarekin elkarlanean Christine Poplimontek, Hezkuntza Zientzietan katedraduna, zuzendutako hitzaldia eskaini zuen, tutore akademikoaren betekizunaren inguruan, bera baita prestakuntza dualean ikaslearen laguntzaile pedagogikoa, Lleidako Unibertsitateko kideen aurrean, prestakuntza dualaren garapenaren eragileen profesionalizazioaren erantzuleak, hain zuzen ere. Hitzaldi horretan prestakuntza dualaren oinarriak, antolaketa eta berariazkotasunak aurkeztu zituen, eta prestakuntza dualaren tresna pedagogikoak aztertzeaz gain, prestatzailearen irudia ere aztertu zuen.


Erabateko lehentasuna eman behar zaio osasun publikoari — ELA Sindikatua\nErabateko lehentasuna eman behar zaio osasun publikoari\nErabateko lehentasuna eman behar zaio osasun publikoari Mikel Noval eta Pello Igeregi,Batzorde Eragileko kideak, izan dira ELAren ordezkariak gaur arratsaldean Eusko Jaurlaritzak deitu duen krisi mahaian. Biek esan dute erabateko lehentasuna eman behar zaiola osasun publikoari; horretarako “kutsatze kasuen atzetik joan ordez kontrolpean dagoen egoera batera iritsi behar da lehenbailehen, test azkarrak eginez”. https://www.ela.eus/eu/albisteak/erabateko-lehentasuna-eman-behar-zaio-osasun-publikoari https://www.ela.eus/@@site-logo/elalogo.png\nMikel Noval eta Pello Igeregi,Batzorde Eragileko kideak, izan dira ELAren ordezkariak gaur arratsaldean Eusko Jaurlaritzak deitu duen krisi mahaian. Biek esan dute erabateko lehentasuna eman behar zaiola osasun publikoari; horretarako “kutsatze kasuen atzetik joan ordez kontrolpean dagoen egoera batera iritsi behar da lehenbailehen, test azkarrak eginez”.\nHain zuzen, Igeregik eta Novalek azaldu dute milaka langilek beren lanpostuetan zer nolako egoera latza jasan behar duten, batik bat zahar-etxe, ospitale eta elikagai dendetan. Bestalde, ELAko ordezkariek esan dute funtsezkoak ez diren jarduerak murriztea dela oraintxe bertan osasun publikoari egin ahal zaion mesederik handiena.\nELAren iritziz krisi honek hasieratik argi utzi du “urgentea dela gizarte arloan erabaki berriak hartzea, kaltetutako pertsonak babesteko: enplegua galdu dutenak, lanpostu duin bat berriz izateko luzaro itxaron behar izango dutenak; finean, jendarteko kiderik ahulenak”.\nMahaiaren aurreko bileran sindikatu honek esan zuen hau izan behar zela lan-ildo nagusietako bat, baina Jaurlaritzak ez du egoera larriaren tamainako erantzunik eman. Krisi sozialari aurre egiteko asteon hartutako erabakiak berandu datoz, eta gainera oso motz geratuko dira.\nELAk honako eskariak egin ditu, premiaz hartu beharrekoak:\nPrestaziorik ez duten langabe guztientzako gutxieneko errenta bermatua, LGS adinekoa.\nDSBEaren sisteman indargabetu egin behar dira zenbatekoari buruzko xedapenak, zeintzuk 2008ko Legea bere horretan aplikatzea galarazten duten.\nDirusarrerak eta kotizazioak bermatze aldera hainbat erabakiren ondorioz -esaterako, ikastetxeetan eskolak etetea- zaintza lanak beren gain hartu behar izan dituztenentzako prestazio bat ezartzea.\nERTEetan enpresei ez eman txeke zuririk, ez ditzaten justifikatu gabeko epe batez luzatzeko baliatu, eta exijitu aldi baterako langileen kontratuak ez daitezela amaitu.\nEtxegabetzeak atzeratzea eta errenta zein hipoteken ordainetik salbuetsita geratzea COVID-19aren krisiak eragindako pertsona guztiak.\nEtxebizitza, elikadura eta energiaren moduko oinarrizko eskubideen estaldura bermatu, batez ere kolektiborik zaurgarrienentzat. Hornidura eteteko debekua hiru hilabeteko epean.


Iritsi da Euskararen Ginkanaren finala! • ZUZEU\nFinala urtarrilaren 28an izango da Donostiako Ekogunea parkean, eguerdiko 12:00etan. Urko Aristi kazetari eta aurkezlearen gidaritzapean 4 proba burutu beharko dituzte finalistek eta puntu gehien jasotzen dituen taldeak bereganatuko du 3.000 euroko saria.\nKutxa Ekoguneak, Azkue Fundazioarekin elkarlanean antolatzen duen eta Euskaltzaleen Topaguneak koordinatzen duen Euskararen Ginkana urtarrilaren 3an abiatu zen, bosgarren urtez jarraian. Izaera anitzeko 27 talde ditugu 3.000 euroko saria eskuratzeko lehian, astez- aste probak burutzen joan dira puntuak lortu eta finalera iritsi ahal izateko.\n5. edizio honen gai nagusia hizkuntza praktika ekologikoak da eta lehiakideek gainditu beharreko probak eta galderak, hizkuntzen garapen jasangarrirako lagungarri gertatzen diren hiztun eta hizkuntza komunitateen ekimen eta praktikei lotuak izan dira. Proben bidez ezagutza hau zabalduko dute, ikusgai daude www.euskararenginkana.eus webgunean eta sare sozialetan.\nTaldeak Euskal Herriko hainbat txokotako partaideek osatzen dituzte, izaera ezberdin eta anitza dute, Euskara elkarteak, aisialdi taldeak, hedabideak, mintzapraktika taldeak, ikasle taldeak, aisialdi edo hezkuntza eremuko eragileak. Guztiak euskaraz eta euskararekin dibertitzeko helburuarekin lehian Euskararen Ginkanaren 5. edizio honetan.\nLehiaketak bi fase izan ditu, lehenengoan astez aste lehiakideek 6 proba gainditu dituzte eta puntuak batuz. Proba guztietan lortutako puntuak eta puntu gehigarriak batuz puntu gehien lortu dituzten 4 taldeak jokatuko dute lehiaketaren bigarren fasea, finala.\nHauek dira lau talde finalistak:\nElgeta taldea (Elgeta): Elgetako Mintzapraktika taldeko mintzalagunek osatzen dute taldea eta saria irabazten badute ekintza mintzalagun proiektura bideratuko dute.\nIzartu taldea (Durango): Aisialdi taldea da eta nerabe eta gazteei zuzenduriko aisialdi eskaintza euskalduna sustatzea da beraien helburua saria irabaziz gero.\nXapo taldea (Azpeitia-Goizueta): Azpeitia eta Goizuetako 5 gaztek osatzen dute taldea eta saria Seaska eta AEKren artean banatuko dute beraien proiektuak garatu ditzaten.\nMintzamendipintxopotepraktika taldea (Lizarra): Lizarrako mintzalagun talde bateko kideek osatzen dute taldea eta sariarekin Lizarran 48 ordu euskaraz ekimena antolatzea nahi dute.\nZoriondu nahi ditugu talde parte hartzaile guztiak eta batez ere arestian aipatu ditugun 4 talde finalistak.\nFinala zuzenean ikusi nahi duen edonork aukera izango du, beraz herritar oro gonbidatu nahi dugu larunbatean Ekogunera etorri eta goiz dibertigarri bat pasatzera.\neuskararen erabilera, euskararen ginkana, euskararen praktika ekologikoak, ginkana\nHeriotza zigorraren alde


ULMA enkofratuak eta aldamioak Erdialdeko Europako ur araztegirik handienean — Begira - Ulma aktualitatea\nProiektuaren barruan bi jarduketa egingo dira, 400.000 m2-ko azaleran, 500.000 m3 hormigoi erabiliz: Císařský Ostrov uhartean jada dagoen ur tratamendurako plantaren birmoldaketa eta instalazioen hedapena. Hedapen horri “New Water Line“ izena jarri zaio, eta tratamendu kimiko gehigarria duen prozesamendu mekaniko eta biologikorako lerro independentea da.\nNeurriak 275 m x 115 m x 11,5 m 275 m x 115 m x 11,5 m 1140 m x 118 m x 14 m 53 m x 60 m x 12 m\n+ 8 m + 10,5 m + 8 m + 12 m\nULMA Txekiako lantaldeak sistemak biltegietan aurrez muntatuta hornitu ditu, eta horrela denbora gutxiago behar izan da obran muntatu eta instalatzeko. Bezeroaren eta ULMA taldearen arteko lankidetza estua eta etengabea funtsezkoa izan da proiektua ezarritako irizpide eta epeen arabera garatzeko. ULMA soluzio integralaren barruan sartzen da obran bertan etengabe aholkatzea. Arlo bakoitzeko teknikari espezializatuak presente egon dira muntaketa koordinatzen, materiala entregatzen eta beste hainbat lanetan laguntzeko.\nProiektu honetan, segurtasuna funtsezkoa izan da. ULMAk erakutsi du konprometituta dagoela prozesu osoan segurtasuna bermatzearekin, eta, horretarako, eskatzen diren segurtasun sistema guztiak hornitu ditu.


Eman zure tragoko izotza I – Kaixomaitia.eus | Bloga |Saltsa badago!\nEman zure tragoko izotza I\nBehin gau osoa pasatu nuen zure ametsari begira. Begirik ere ez nuen itxi behar izan. Nire izara artean, nire aldarteko mundu birtual honetan, seguru sentitzen naiz zurekin topo egiteko. Beti ez da hala izan, ordea. Gogamenetik at, ez naiz beti begiak irekita zuri begira gelditzeko bezain ausarta izan. Mundu errealean koldarregia izan naiz zure begiradari eusteko.\nZurekin pasatako beste gau bat gogoratuz hasi nuen bart gaua, bart gaueko ametsa. Zuk eta biok ongi ezagutzen ditugun gau horietako bat zen, musika eta trago artean goizeko seiak arte luzatzen ziren gau horietako bat. Kanpoko munduko gau erreal bat, alegia. Edozein Larunbat txepel. Lagunarteko bazkaria elkartean, poteoa auzoko tabernetan eta ondoren gero gerokoak, orduak gero eta gehiago txikitu ahala. Ez ginen bakarrik, zuk eta biok ongi ezagutzen ditugun lagun horien artean geuden. Alabaina, ez zuk ez haiek ez nauzue ni erabat ezagutzen, ez behintzat bart bezalako gauetan agertzen zaidan Ni hori. Kontatu behar dizut, bada, bart gaueko sektretua.\nMozkorraldiaren, musikaren eta algaren disimulua izaten zen Larunbat gau horietan nire lotsa eta kontraesanaren ezkutu. Zeu beti izan zara zirikatzaile, bihurri, eta trago artean proposatzen zenituen nire aldakak dardara bizian jartzen zituzten jolasak. Lotsagabe halakoa, jakingo bazenu zer eragiteko gai zaren. Baliteke jakinaren gainean egon izana. Agian, beti jakin duzu. Nire izara artean nago, baina agertu naiz berehala gau horietako batean. Sei pertsona inguruko kuadrila gaude taberna zuloan. Zera esan duzu halako batean “eman zure tragoko izotza”. Lehenengo espasmoa nire aldaka artean.\nAho txikia eta agin zorrotzak dituzu. Irribarre zirikatzaile horren artean hartu duzu izotza preso eta pasatu diozu Markeli. Markelek Josuri, Josuk Maitaneri, Maitanek Eleneri, Elenek niri eta burua biratu orduko, berriro zure irribarre zirikatzaile hori niri begira. Jasan ezina zara. Ezin dizut talantea eutsi, beti ibiltzen naiz tentsio honek gainezka egingo ote didan zalantzan. Begiak itxi behar ditut, zorabiatu eta lurrera danbatekoan ez erortzeko. “Eman zure tragoko izotza”, esan duzu zure talaiatik. Nire ezpainetako izotzaren esperoan zaude. Ezinegona nire aldaka artean. Musikak eta keak, gauean orduak gero eta txikiagoak egiteak, parranda giroak, lehen eman dizkizadun hauts horiek… disimula dezake horrek denak nire urduritasuna. Jolas bat da, parrandan irten ohi garenero egin ohi duguna. Fikzioa eta performance bat. Nire ezinegonak dismiluatzeko moduko terrenoa.\nPasatu dizut horma, egin dut barre. Barre urduria da, gau txori izateko lizentziak ematen dit aukera zure ezpainetara hurbiltzeko. Itxi ditut begiak eta hurbildu natzaizu. Ez naiz ausartzen begiak zabalik irrika hau kudeatzen. Esan dizut, zorabiatu eta kolpean jausi naiteke edozein momentutan. Segundu bat eta hiru laurden, gure ezpainak elkartu eta pasatu dizut horma. Kitto, txanda pasa. Hasperena, ireki ditzaket begiak. Pasatu diozu zuk bueltan Markeli. Markelek Josuri, Josuk Maitaneri eta Maitanek Eleneri. Itzulia noiz amaitu zain, berriro ere. Kanpora begira neska gazte eta heteroaren arauak niretzat pisu gehiegi zuen garaia zen, jolasaren disimuluan ibiltzen zen garai hartan nire aldakaren dardara. Ezin kabitu nigan, horrela pasatzen nituen gau horiek. Maskara beti erortzeko zorian. Tranpak egitea ez dagoela ondo esan izan didate beti, baina norbere buruarekin zintzo jokatzea ez da beti erraza izaten. Jolas inozenteak ziren gau horietakoak, pare bat buelta izotzarekin eta akabo. Besterik gabe eta besterik ez. Gaur, ordea, ez nago tabernan. Ni neu ere ez naiz arestian nintzena. Nire ohean nago eta hemen jolas horiek askoz gehiagorako ematen dute. Izotzaren itzuliak ez du zertan borobil horretan preso amaitu.\nNire izara artean nago, eta hemen begiak isteko beharrik gabe begira zaitzaket, Maite. Tira, kontatuko dizut sekretua. Jar gaitezen nire ametsari begira. Hemen nagoenez, begiak zabalik pasatu dizut horma. Josu ez dago hemen, ezta Maitane, Markel edo Elene ere. Bueltan pasatu didazu izotza, ezpainetara beharrean lepora. Kondentsatu dizkizut paparreko tantak, hotza su bilakatzeko gai zara horrela jartzen zarenean.\nBota duzu izotza utikan. Ezpainak ezpainen aurka oraingoan, tartean hesirik gabe. Ezpainak masailen kontra, ezpainak belarri atzera eta bueltan ezpainak lepora. Maite, zure ezpain beroak dira niri izerdi hotza eragiten didatenak. Lepotik jeitsi nahi dut, behera, zure gorputzaren hegoaldera. Kendu nahi dizkizut soinean dituzun arropak. Bertso-saio hartan esan zuten moduan: “biluztu nahi zaitut, mototsako goma horretatik hasita”.\nBegiratu nahi zaitut izotz eta arroparik gabe. Eta zure ahotsetik entzun behin esan zenuen esaldi sinplea: “zelako gorputz itzela”. Ausartu nahi dut belarria zure bularretara hurbiltzen. Hemen egin dezaket, hasi naiz zure gorputzaren hegoaldera mugitzen. Aduana pasatu eta lepotik bularretara joan natzaizu orain. Nire aldaka artean kilimek espasmo bidea hartu dute pixkanaka, nire gorputzak zera esan nahi dit: “oraingoan ez zara libratuko, neska”.\nBular gogorrak, orain gorriak, orain arrosak. Puztuta daude, hilekoa jeitsi aurreko egun horietan bezala. Bularretik behera besapeko izerdira, usaintzen dut eta arnasten dut. Zure esku hotzak nire bizkarrean. Izotza eta sua zara, biak aldi beran. Hasi zara laztanak eta arramazkak konbinatzen dituen esku-lan horrekin. Ni baino handiagoa izan zara beti, txiki naiz zure besartean. “Jarri beste aldera begira”. Alua uzkiaren aurka. Atzetik aurrera egiten didazu arramazka orain. Nire aldaka dagoeneko ezin da geldi egon. Busti eta umel nabari zaitut, ihintza zara nire atzean. Eskerrak nire oheko mundu birtual honetan ausar naiteken begiak zabalik ditudala zure begiak bilatzen. Ederrak dira.\nBegiratzen zaitut eta hori da hori espektakulua. “Zelako gorputz itzela” esan nahi dizut. Eman dut buelta, orain bularra bularraren aurka. Ipurmasailetara bota dizut esku-ahurra. Horiek ere gogor-gogorrak. Ni baino garaiagoa eta ni baino gihartsuagoa izan zara beti. Eta zure hankak ere luze-luzeak dira. Nire gorputz txikiaz mugitu zaitut. Zure ile kizkur marroia apartatu behar dut, zatoz, etorri hemendik, heldu hortik. Etzan nire ohean, mundu birtual honi atea zabaltzen dion lurzati txiki honetan. Ikusten zaitut eta zuk ere ezin duzu aldaka geldi mantendu. Bor-bor egiten dizu magalak.\nEzin dut eskua zure ipurditik kendu. Erraldoia da. Erraldoi bat zara. Gogor-gogor zaude, baina postura erlaxatuan. Sabaiari eta neuri begira, zabaldu dituzu besoak. Badirudi parrandako gau horietan bezala esan nahi didazula “eman zure tragoko izotza”. Emango dizut, urtuko zaitut. Hasiko naiz gerri iskinetik.\nIztarraren ezkerreko adean jarri dizut eskua eta ahoa, berriz, eskuineko aldean. Busti-bustirik dago hau, gero eta urtuago zaude. Begiak zabalik mantentzen ditut, eta badoa nire ahoa ezkerreruntz. Banoa epizentrora. Mihia eta ezpainak, biak ezpainen aurka. Nik xuabe-xuabe ahoaz, zuk fuerte-fuerte niri eskuaz. Hartu nauzu burutik eta orain zuk desegin didazu mototxa. Beti egin izan duzu nik egin alderantziz. Nik mototxeko gomatik hasita biluztu bazaitut, zuk mototxeko goman amaituta biluztu nauzu. Zure gorputza luzea eta nirea, aldiz, motza. Zuk ile kizkurra eta adats luzea duzu, ni ile-hori eta ile-motz. Zuk bular puztuak, nik titi-buru eskasak. Nik ahoaz, zuk hatzaz. Bi gorputz ezberdin, baina sartu gara sintonian. Ezin naiz geldirik mantendu eta zeu ere ez. Esan dizut lehen: jasan ezina zara.\nOrain bata bestearen alboan gaude. Gure aurpegiak itzuli dira gauaren hasierako posizioetara. Dagoeneko izotzik ere ez da kabitzen gure artean. Pega-pega eginda zaitut, baina etorri, hurbildu gehiago. Izarek gaizki usaintzen dute, baina nik izerdi gehiago behar dut. Biok eskuarekin: tarteka zuk niri, tarteka nik zuri, tarteka biok zuri eta tarteka biok niri. Ile artean katigatutako behatzak ari dira dantzan. Edo, agian, borrokan ari dira. Gero eta irristakorragoa da hau. Egin duzu labain, mugitu zara. Orain nik eskuarekin eta zuk nire iztarrarekin. Marruskadura hau gozoa da benetan. Iritsi dadila egunsentia, ausartzen bada. Niri bost axola dagoeneko, ez da amets honetatik esnatuko nauen iratzargailurik.\nEzin gara gure baitan kabitu. Ohe hau txiki ari da gelditzen. Ezinegonezko oihuak. Plazerrezko txilioak. Hasperen eta garrasiak. Auskalo nori botatzen diozun irain bat jaurti duzu airera, eta maitekiro laztandu nauzu segidan. Behor baten irrintzia entzun da. Ez dakit zu izan zaren ala ni. Zure bular gogorretan dut kopeta, ez nauzu askatzen eta ez zaitut askatu nahi. Ziztadak nabari ditugu biok hankartean. Kanpoko munduan ezin natzaizu begiak zabalik hurbildu. Hemen, ordea, mundu birtual honetan, gorputzeko zirrikitu guztiak ditut zuri zuzenduta. Zabalik dago atea, sartu nahi baduzu. Aukeratu menutik nahi duzuna.\nSartu didazu hatzamarra, nik igurtzi egiten zaitut. Ez didazu sekula esan, baina nik badakit zuri horrela gustatzen zaizula. Maite, kanpoko munduan noizbait batzerik bagenu, bete-betean asmatuko nuke zurekin zer egin. Batzuek liburu artean ikasten dute, beste batzuek esperientziaz. Irudimenari ekinez ere ikas daiteke eta nik, laztana, hainbestetan imajinatu zaitut.\nEzin dut gehiago, honek gainezka egingo dit. Hemen sentitzen ari naizena puntu delikatu horretara heltzen ari da, non ematen du erritmoa pixka bat aztoratuz gero min egingo didazula. Alabaina, zuk ez duzu muga-gorria gainditzen, sekula ez didazu minik egiten. Seguru sentitzen naiz, zaintzen nauzu. Jarraitzen didazu ekiten, bete-betean ari zara zu ere asmatzen. Maite, heldu behar zaitut. Etorri, zure ipur-masail gogorra estutu behar dut, bestela konortea galduko dut eta. Zure ezkerreko hanka-luzea nire eskubiko hanka-motzarekin kateatu da. Ez dakit zure txorkatila edo nirea den hau. Desorientatzen ari naiz, ez dakit non dagoen nire belauna ere. Hara, ukondo bat hor nonbait. Orain arte ez ditut nire hatzak zure alutik aldendu. Baina, barkatu, Maite, segundu batzuez atera behar dut eskua hortik, zure bizkarra estutzeko premia dut. Espasmoak eta ziztadak datoz. Beroaldiak gainezka egingo dit. Banoa edo banator.\nZu ez zara gelditu eta orgasmoak hartu nau. Bat ez da orgasmora iristen, orgasmoak hartzen du bat. Loak hartzea bezalakoa da, gero eta gutxiago pentsatu lehenago hartzen zaitu. Edo, doministiku egitea bezalakoa, nahigabe ere isten zaizkizu begiak eta mikro segundu horretatik aurrera ez dago atzera bueltarik. Zurekin, noski, aise dator. Hain da erraza zurekin. Hainbeste urte pasa ditut sexu-harremak zakilekin izaten eta sekula ez nau horrela hartu. Zenbat insomnio gau gizonen alboan. Ostera, zuk hartu nauzu. Nire sexua dardarka hasi da, ireki eta itxi, estutu eta laxatu, intermitente. Ziztada hau oin-puntetaraino ailegatu behar zait. Bala baten indarra du, ezin diot gehiago eutsi. Beldurra ematen dit ez ote dudan txiza gainean egingo, txikitan bezala.\nipuin erotikoa Kaixomaitia kaixomaitia blog kontaketa erotikoa


Donostia, gaizki ohituko gaituzue!! | Berri Txarrak\nDonostia, gaizki ohituko gaituzue!!\nGaurko FNAC-eko saio akustikoa lepo bete da. Disko berriko ale guztiak agortu dituzue. Oilo-ipurdia DDPB-ko kantak dagoeneko buruz ikasita dauzkazuenokin, biba zuek!! Adi: bihar asteazkena, GASTEIZ-en txanda, bertako Elkar dendan akustikoa + disko sinaketa!


OPORRALDI BAT BASERRIAN - BiblioEteca\nOPORRALDI BAT BASERRIAN\nAUTOR: Sarasola, Juan Kruz Igerabide; ND\nLehenago Egunez parke batean, Gauez zoo batean eta Denboraldi bat ospitalean izeneko ipuin liburuak argitaratu zituen Igerabidek, eta haien jarraipena da oraingo Oporraldi bat baserrian. Juan Kruz Igerabidek sortutakoa da Grigor, liburu horietan barrena haziz, ikasiz eta helduz joan den pertsonaia xarmagarria. Izan ere liburu honen garrantzia, aurreko horien babesean kontsideratu beharra dago. Grigorrek lagun egin zuen erle bat eta animalien erresuma misteriotsuan sartu zen haren bidez, Ainhoa neska lagunarekin eta beste hainbat lagunekin bizitzaren trikimailuak eta gorabeherak ikasi zituen. Grigorrentzat ordu arte ezkutuan egon ziren hainbat gauza deskubritu ditu lau liburuetan barrena. Haurraren ziklo bitala osatzen duen liburu saila da. Oporraldi bat baserrian liburua amaiera polita da sailarentzat.


← Asteburu oparoa Azpeitiko igerilarientzat\nAsteburuan, juniorrak, absolutuak eta masterrak bikain →\nOstirala, 2015 ekaina 26 atalean izarraitzie -k publikatua\nAste bukaera honetan, Izarraitz Igeri Elkarteko kideek lau txapelketatan hartuko dute parte, Gazteizen, Bermeon, Santurtzin eta Lekeition.\nHasteko, zapatuan eta igandean, junior, absolutu eta igeriketa egokituko igerilariek, Udako Euskal Herriko Txapelketa izango dute. Txapelketa Gasteizen (Mendizorrotzako igerilekuan) izango da, 10:00ean hasita. Arratsaldeko jardunaldiak, berriz, 17:00etan hasiko dira. Azpeititik zortzi igerilari joango dira Gasteizera eta honako hauek dira; Ainhoa Goenaga, Pablo Etxeberria, Jon Aizpuru, Oihana Goenaga, Maialen Aizpuru, Eva Astigarraga, Aiora Beristain eta Iker Aizpuru.\nEH-ko Junior eta Absolutuen Txapelketako SERIEAK. Gasteiz\nZapatu goizean berriz, II. Bermeo-Mundaka Itsas zeharkaldia izango da eguardiko 12:00etan hasita. Proba honetan gure taldekideak (Masterrak) honako hauek izango dira; Julen Agirrezabalaga, Eider Orbegozo, Julen Esteban, Jose Antonio Circujano, Alberto Circujano, Nagore Alberdi, Aitzol Agirregomezkorta, Iñaki Etxeberria, Iosu Arozena, Leire Ceciaga, Ainhoa Olazabal eta Aitzol Apalantza.\nHirugarren hitzordua, II. Sarturtzi-Bilbo Igerialdia izango da. Proba hau, igandean, goizeko 9:00etan hasiko da eta 13.519 metroko igerialdia egin beharko dute. Igerialdi honetan, gure taldeko igerilari batek hartuko du parte, Rafa Zubeldiak.\nAzkeneko zita, Lekeition izango dugu igande goizean baita ere. Bertan, I. Kilin Kala zeharkaldia jokatuko da eta taldeko hiru igerilari joango dira, Edu Sudupe, Maialen Sudupe eta Alazne Sudupe.\nPost hau Euskal Herriko Txapelketak, Igerialdiak, Masterrak atalean publikatu zen. Gogokoetara gehitzeko lotura iraunkorra.


Euskaraz, Donapaleutik... mundura! | Enbata\nAccueil / Articles / Comprendre / Focus / Euskaraz, Donapaleutik… mundura!\n« L’enseignement supérieur au Pays Basque\nDiscriminations et double-discriminations »\nEuskaraz, Donapaleutik… mundura!\nPar Enbata | Publié : 27/01/2017\nManex PAGOLA, Anuntxi ARANA, Unai PASKUAL, Samara VELTE, 2017ko Otsail ostegunetan, Donapaleun\n2017ko otsail honetan ere, 1997ko otsailetik geroz, urtero egiten duten bezala, Zabalik elkartekoak, otsaileko lau ostegun arratsendako egitarau batekin agertzen zaizkigu, lau ostegunez Donapaleun euskarazko konferentzia bat eskainiz! Usaian bezala hitzaldi horien gaiek mementoko aktualitate hurbila barnagotik eta berdin beste ikuspegi batzuetarik landuko dute. Hots, gaiak biziaren edozoin arloetara idekiak izanen dira (ekonomia, ekologia, kultura, historia, politika, soziolinguistika, … edozoin), eta adin, sexu, jatorri, bizimolde desberdinetako hizlariekin jorratuko dira… Helburu nagusia edozoin gai euskaraz tratatzea eta elgarrekin solastatzea dutenez, ikus jarraian aurtengo menu tirriagarria!\nOtsailaren 2an, Manex PAGOLA izanen da gomita. Harekin solasean eta kantuan pasatuko dugu gaualdia : ze kantu egin du, nola egin ditu, nolako girotan arizana da eta zendako, … horra besteak beste ze aipatzen ahalko dugun berarekin.\nOtsailaren 9an, Anuntxi ARANA antropologoa dukegu gurekin eta euskal mitologiaz ariko zaigu : zeren eta zertarako dugu ote ? Zer den gure mitologia jakitea lehen urratsa zaio berari, hasi aitzin espekulazioetan. Eta gero zertan baliatzen ahal dugun galdeari ere erantzun batzu bilatuko ditugu elgarrekin.\nOtsailaren 16an, Unai PASKUAL, ekonomia ekologikoan doktorea denak, gaur gainean ditugun krisi guzien korapiloen ulertzera lagunduko gaitu. Eta zein da egin beharrezko transizioa ? Kosmetika egitea komeni dea ala sisitima osoa da aldatu beharrezkoa biziaren eta justiziaren alde egin behar badugu ?\nOtsailaren 23an, Samara VELTE, Berria egunkariko mundu mailako erreportariak Ekialde hurbileko gerla eta berezikiago Kurduek bizitzen duten egoera aurkeztuko digu, berak haien artean egonez ikusi duena aipatuz. Kurduen populuak, Turkia, Siria eta Iraken artean brentsan diren gerla horien estokan ihardoki behar du ahal bezala.\nOroit hitzaldiak arratseko 8ak 30etan ttanko hasten direla eta aurten, kasu eman, lekuz kanbiatuko gira, herri elkargoko gela nagusian eginen baitira, auzitegi karrikan, Donapaleun bixtan dena.\nNeguko hotzaren freskagarria baliatzen dugu gogo eta bihotzen kuzkurtzeko, torratzeko eta berotzeko, airestatzera joan aitzin. Otsaila ihauteri aroa da ere, eta urtero plazerrez ohartzen gira jendeak halako mugimendu bat sendi duela bere gorputzean, mende eta mendeetan tenkatu erresortek bultzaturik agian. Euskara hutsez egiteaz bestalde, horra ze asmotan otsaileko lau hitzaldiko ziklo hau urtez-urte errepikatzen dugun.\nAurten ere lau izanen dira, eta hona zein izanen diren :\nManex PAGOLA, bizi bat kantuen sortzen\nLandibarretik Euskal Herrirat, 100 kantuen altxor eskainia\nManex PAGOLArekin gaupasa, kantuz eta solasean\n« Azken dantza hau », « Jakin duka berria » , « Mendiko borda » « Urtxintxak oihanean » edo « Ardiak lerro-lerro » erran orduko, belaunaldi bat baino gehiagori xaramela eta hitzen segida heldu zaio burura. Aire xinpleak, berehala gogoan sartzen direnak eta hitzak gogoari bezainbat bihotzari mintzo direnak egitea xerkatu du kantugileak, berak erranik.\n1960ko hamarkadan, halako basamortu kultural batean, jende bakar batzu hasten dira kantu berrien sortzen euskaraz, sekulako iraultza ekarriz mentalitateetan, fatalitatearen antidoto gisa.\nManex Pagola horietarik da, eta belaunaldi oso batek beretuko ditu kantu horiek, agian batzuentzat jakin gabe ere nor den egilea… Arrakastaren ordaina nonbait ! Urteak jin, urteak joan, 100 bat altxorrez goiti onduak ditu jadaneko, eta oraino ari da bere xokoan, untsa egiten dakiguna ez baita holaxe uzten den langintza alabaina.\nGaualdi hortan, Manex bere gitarra besapean gure artean dukegu. Kondatuko dauzkigu bere kantuak nola sortzen dituen, zertan inspiratzen den, eta kantu bakoitzaren gibeleko ixtorioa ere salatuko dauku artetik. Eta bixtan dena, kantatuko ditugu ! Kantatuko ditugu bere kantuak, eta berak euskal kantutegian maite dituen kantuak.\nOroitzapen, emozio eta ikuspegi trukaketa gaualdi baten mentura goxoa. Are, hasi gaurdanik kantuen (arra)ikasten !\nEuskal mitologia : zeren eta zertarako\nGure mitoek zer diote eta guhaurek zer diogu beraietaz\nAnuntxi ARANA, antropologoa\nZertarako mitologia, zein izan diren haren funtzioak industria aurreko tradizioan eta zein gaur egunean. Eta zer zentzu eman gaurko gure usaietan gelditzen diren aztarnei.\nMitoak istorioak dira, gure xaharrek transmititu zituzten eta guk ere iraunarazten ahal ditugu. Euskaraz pentsatuak eta, gehienak, euskaraz bilduak izan dira: eginak prest ditugu euskaraz kontatzeko. Ikertu ere egiten dira mitoak, zorionez edo zoritxarrez, eta haien inguruan interpretazio eta teoria anitz eraikitzen dira, noiz ulergaitzak, noiz xinpleak ; ondorioz aldaketak ere gertatzen dira. Arlo horretan dena ote da haizu? Ala behar da “taxidermia”ra mugatu?\nEuskal mitologia estimatzen dugu gutiz gehienek hemen eta orain. Ongi tratatua eta bizi dadin nahi badugu, hauxe izan liteke gakoa : kondairak iturrian ikasi eta gero erran.\nHona Anuntxi Arana antropologoak proposatzen digun euskal mitologiarako sargia hiru pundutan emana : ipuinek zer diote, nola baliatuak ziren eta dira gaurko egunean, eta galdera idekia, nola eta zertan balia ginezazke ?\nAngeluko ikerlariak « Orozkoko haraneko kondaira mitikoak » bere doktorego tesia 1996an aurkeztua du. Honako lan hauetan ere aurki daitezke bere ekarpenak : « Bidarraiko harpeko saindua », « Mito hurbilak », « Mitoen bilakatzea », « Hilak gure artean », bai eta hainbat artikulutan.\nEkonomia ekologikoa : justiziazko transizio baterako\nKrisi ekologikoa eta ekonomikoari nola buru eman\nUnai PASKUAL, ekonomia ekologian doktorea\nUnai Pascual Ekonomia Ekologikoan Doktorea dugu (2002). Basque Centre for Climate Change (BC3) ikerketa zentroan egiten du lan “Ikerbasque Professor” bezala. Aitzinetik, 15 urtez Erresuma Batuan egin du lan ekonomia ekologikoaren inguruan zientzilari eta irakasle bezela (York, Manchester eta Cambridge-eko unibertsitateetan, azken honetan 10 urtez). Bere ikerketaz aparte, EHko hainbat herri ekimenekin bat egiten du eta hainbat egunkari, irrati eta telebistetan iritzi emailea da. Hona nolako angelutik lantzen duen gai kon-plexu hau :\nKrisi ekonomikoa eta ekologikoa puska bereko bi aldeak dira, kutx eta pila. Eremu globalean geopolitikak badu zerikusirik bi aldeetako krisi sistemikoan, eta eremu lokalean “jasangarritasun” hitza erosoegia bilakatu ez ote zaigun galdetu beharko genioke gure buruari, ez ote giren gure buruaren merke-merke lokarrarazten ari. Ekonomiaren semantika iraultzeko mementoa dela aldarrikatu beharra ez ahal dugu? Honetarako ekologiatik badugu zer ikasi erabiltzen ditugun hitzak eta kontzeptuen ondorioak zeintzuk diren ultertzeko (adib. “hazkunde ekonomikoa”, “ongizatea”). “Ingurumen justizia” gure eguneroko hiztegian txertatzen ikasi beharra dugu mundu berri bati buruz egin behar dugun transizioaren bidea ekologikoki justua izan dadin. Eta ez bakarrik ekologikoki…\nKurduak : ekialde hurbileko estokan hartuak\nSiria, Irak eta Turkia artean, nolako gerla darabilten\nSamara VELTE, erreportaria BERRIA egunkarian\nSamar VELTE kazetari gaztea dugu eta 2012az geroztik BERRIA egunkariko Mundua sailean lan egiten du. Eta ardura lekura berera joan izan da, gertakariak eta jendeak hurbiletik ezagutzeko eta hango berri xuxenka irakurleari ekartzeko asmoz. Gisa hortan, Palestinan, Eskozian, Grezian, Katalunian eta Kurdistanen ibiltzea tokatu zaio toki horietan aktualitatea bero-beroenean zegoenean.\nKurduak 4 estatuen artean banatuak dira eta aspaldiko erresistentzia eramaiten dute, estatu horien egoera eta bilakaerek emaiten dizkieten oportunitateak baliatuz ahal bezala, eta maiz gerla eta bortizkeria ikaragarriak jasanez. Irakeko eta Siriako gerlak abiatuz geroztik, elementu garantzitsua bilakatu dira Estatu Islamikoaren kontrako borrokan. Gauzak fite aldatzen baitira, Errusia sartu da jokoan geroztik, eta pizu handia hartzen ari Amerikarren aldean. Turkia ere oldarrean sartua da buru-belarri azken urtean, Kurduak ahuldu beharrez alabaina.\nEgoera nahasi hortan, 2011z geroztik nola antolatzen diren kurduak, nolako armada duten eta emazteek ze toki duten hortan, nola burutu zuten Kobaneko erresistentzia, eta nolakoak izaiten ahal diren etorkizuneko perspektibak Ekialde Hurbilean, horra Samara VELTEk ze solasgaiak dituzken gaualdi hortan.\n@xik [email protected], elkartasun eta zabaltze mezua


Euskaraz erosteagatik sariak - Gasteiz - Alea.eus\nEuskaraz erosteagatik sariak\nErredakzioa 2019-09-25 15:28\nBai Euskarari komunitatera denda gehiago erakarri nahi ditu elkarteak. BAI EUSKARARI\n'Euskaraz kontsumitzeak saria dakar!' kanpaina martxan jarri du Bai Euskarari elkarteak; urrian zehar ziurtagiria duten Gasteizko dendetan kontsumitzen duten bezeroek zozketa batean parte hartuko dute.\nBai Euskarari ziurtagiria duten Gasteizko saltokietan, urriaren 1etik azaroaren 1era, kontsumitzen duten lagunek hainbat sari eskuratzeko aukera izango dute; tartean, 100 euroko bonu bat, 50 euroko bi bonu, lau afari, eta ALEAko hiru harpidetza lortu daitezke.\nEuskaraz kontsumitzeak saria dakar! kanpaina Gasteizko Udalak sustatzen duen 11ber2 festibalaren eta Euskararen Astearen testuinguruan txertatu dute. Ekimen berriaren bitartez, hiriburuan euskarazko kontsumoa handitu nahi dute, eta Bai Euskarari komunitatera denda gehiago erakartzea lortu nahi du elkarteak.\nIzan ere, 2017 urtearen amaieran #LehenHitzaEUS kanpaina jarri zuen abian Bai Euskarari elkarteak hiriburuan, euskarazko kontsumoa handitzeko eta ziurtagiria duten saltokien komunitatera ahalik eta negozio gehien erakartzeko helburuarekin. Ordutik, 40 establezimendu baino gehiago batu dira Bai Euskarariren komunitatera, eta hura sendotzeko asmoarekin ekintza berriak ari dira lantzen.\nUrriko zozketaren mekanika oso erraza da: enpresan edo saltokian kode bat duten txartelak utziko dituzte Bai Euskarari elkarteko lagunek, eta dendariek euskaraz kontsumitzen duten bezeroei edo lehen hitza euskaraz egin eta kontsumitzen dutenei txartel bat eman beharko diote. Bezeroek, berriz, Bai Euskarari ziurtagiria duten Gasteizko hiru dendatan kontsumitu beharko dute, eta lortzen dituzten hiru kodeak Bai Euskarari elkartearen webgunean horretarako prestatu duten atalean sartu beharko dituzte.\nAzaroaren 4an egingo dute parte hartu duten bezeroen arteko zozketa, eta jakinaraziko dute sarien irabazleak


"EUSKARA, BESTELA EZ GARA" 2017KO HITZALDI ZIKLOA ZUMAIAN — Zumaiako Udala\nUrtero bezala, hitzaldi zikloa antolatu du Zumaiako Udalak. Hitzaldi guztiak 18:30ean hasiko dira Alondegiko Oxford aretoan.\nOtsailaren 15ean, Euskal hiztun berriak: esperientziak, jarrerak eta identitateak izeneko ikerketako emaitza batzuen inguruen jardungo dute Ane Ortega eta Esti Amorrortuk “hiztun berrien esperientziak herri oso euskaldunetan” izeneko hitzaldian. Aipatutako ikerketak, Zumaiako partaide batzuen esperientzia ere jaso du.\nMartxoaren 1ean, Zenbat hizkuntza hitz egiten dira Zumaian? galderari erantzungo dio Idoia Etxeberriak. Badihardugu elkartea Euskal Herrian hitz egiten diren hizkuntzak jasotzen ari da 101l.ahotsak.eus webgunean eta horien artean Zumaian hitz egiten direnak ere jaso ditu. Hitzaldi horretan, beraz, Zumaian egindako elkarrizketen nondik norakoak azalduko ditu: zenbat elkarrizketa egin diren, zenbat hizkuntza jaso diren... Ondoren, Zumaia eleanitza dokumental laburra ikusteko aukera ere izango da, egindako elkarrizketen emaitza azaltzen duena, alegia.


Aurrekoa Apirilak 12 Igandea Hurrengoa\nApirilak 12 • 19:00 • Musika\nBere lehenengo eta bigarren bakarkako diskoetako abestiez osatutako kontzertu akustikoa eskainiko du Dani Iglesiasek Youtubeko gure kanaleko zerrenda honetan.\nBideoa apirilaren 12an 19:00etatik aurrera egongo da ikusgai.\nApirilak 12 • 16:00 • Euskaraz\nHaurrentzako ipuin kontaketa, Lur Kortak eskainia. Ipuina online entzun eta ikusi ahal izango da Youtubeko zerrenda honetan.\nBideoa apirilaren 12an 16:00etatik aurrera ikusgai egongo da.


Hasiera / Pribatutasun-politika\nITSASMENDIKOI S.A. jakinaren gainean dago zure pribatutasuna zuretzat oso garrantzitsua dela. Horrenbestez, zuk eskatutako informazioa, produktuak edo zerbitzuak helarazteko edo zurekin harremanetan jartzeko ezinbestekoa denean bakarrik eskatuko dizugu datu pertsonalak emateko, esaterako, zure izena edo posta elektronikoa. Halakoetan, zuk datuak guri bidali baino lehen, datuak gorde egingo ditugula eta zertarako erabiliko ditugun jakinaraziko dizugu. Ez duzu zertan eskatutako datu guztiak eman; zuk eskatutakoa helarazteko edo zurekin harremanetan jarri ahal izateko beharrezkoak direnak bakarrik ematea nahikoa duzu. Horiek izartxo (*) baten bidez adieraziko dizkizugu, eta, beharrezkoak ez diren datuak ematen ez badituzu, ez du inola ere esan nahi zerbitzu kaskarragoa izango duzunik. Emandako datu pertsonalak fitxategi batean edo gehiagotan gordeko dira. Hartara, datuen tratamendu automatizatua egin ahal izango dugu, eta, horren ondorioz, zerbitzuak azkarrago eman ahal izango ditugu. Fitxategiak, datu-motaren arabera, dagokien babes-maila dutela erregistratuta daude Datuak Babesteko Bulegoan. Datu pertsonalak eman badizkiguzu, eskubidea duzu, Datuak Babesteko Legean ezarritakoa betez, datu horiek eskuratu, zuzendu, ezeztatzeko eta horien aurka egiteko. Horretarako, nahiko da posta elektroniko bat bidaltzea lopd@itsasmendikoi.net helbidera, edo gutuna bidaltzea helbide honetara: ITSASMENDIKOI S.A.; Arkaute kalea, z/g; 01192 PK, Arkaute – Araba.\nDatuak beste enpresa batzuei lagatzea Zuk emandako datu pertsonalak ez zaizkie inola ere hirugarrenei lagako, aldez aurretik zure baimena ez badugu.\nHala ere, zuk eskatutako informazioa, produktuak edo zerbitzuak helarazteko ezinbestekoa baldin bada beste enpresa batzuk kontratatzea, dagokien lana egiteko behar-beharrezkoa duten informazioa bakarrik emango diegu, eta debekatuta izango dute informazio hori beste zerbaiterako erabiltzea.\nOrdenagailuaren identifikazioa. Cookie-ak. Web-orriak behar bezala funtziona dezan, batzuetan beharrezkoa izaten da web-orrira sartzen den ordenagailuaren informazioa lortzea edo identifikatzea. Esate baterako, web-orriak zenbat bisita izaten dituen zenbatzeko, erabiltzeak zer nabigatzaile-mota erabiltzen duen jakiteko edo bertara sartzen den bakoitzean zer hizkuntzatan agertzea nahi duen aukeratu behar ez izateko. Identifikazio hori dela eta, ez dugu jakingo zuri buruzko informazio pertsonalik, ez eta zure ordenagailuaren edukiari buruzko informaziorik ere. Informazio hori lortzeko, “cookie” izeneko testu-fitxategi batzuk erabiltzen dira, eta horiek zure ordenagailuan gordetzen dira denboraldi batez. Ez dute inondik inora kalterik eragiten eta oso txikiak dira. Web-orrira sartzen zarenean, web-orriak automatikoki kontsultatzen ditu “cookie-ak”, eta, horri esker, besteak beste, abantaila hauek izango dituzu: aurrez aukeratutako hizkuntzan agertuko zaizu orriaren edukia; eduki jakinak erakutsiko dizkizu, aurretik egindako aukeren arabera; erreserbatutako lekuetara sartu ahal izango zara; eta “erosketa-saskia” sistema edukiz gero, aukeratzen dituzun produktuak gorde ahal izango dituzu. Cookie-ak ez onartzeko moduan konfigura dezakezu zure Internet nabigatzailea. Baina hala eginez gero, litekeena da ezin erabiltzea web-orriak eskaintzen dituen funtzionalitate guztiak. Adierazpen honen eguneratzea Litekeena da noizbait aldatu behar izatea gure pribatutasun-politika, unean uneko legeetara egokitzeko. Beraz, datu pertsonalak bidali behar dizkiguzun bakoitzean, komeni zaizu web-orri honetara sartzea. Erabilera-baldintzak | Pribatutasun-politika | Arkaute Nekazaritza Eskola


WhoColor, talde-lanak ebaluatzeko tresna, euskaraz Sustatu.eus - Teknofiloen albistegia\n2017-10-04 : 09:13\nDemagun irakaslea zarela eta zure ikasleekin talde-lana antolatu duzula Wikipediako artikuluak hobetzeko. Ikasle-talde bakoitzari artikulua esleitzen diozu eta, bukatzerakoan, bakoitzak zer egin duen jakin nahi duzula. Wiki teknologiak hori ahalbidetzen du, ikasle bakoitzaren (berez, artikulua editatu duen edozeinen) lana zein izan den esaten dizulako. Artikuluaren “Historia ikusi” botoiari ematea baino ez dago.\nWhoColor sistemak lan hau errazten du: editore bakoitzak egindako lana kolore batekin markatzen du. Horrela, erraza da ezagutzea editore batek paragrafoak gehitu dituela, beste batek zuzendu duela, edo badela erreferentziak bilatzen egon den ikasle bat. Nahikoa da, artikulu bakoitzaren estatistikak ikusteko pantailan, “Oraingo bertsioa egile markekin” sakatzea emaitzak ikusteko.\nWhoColor teknologia librea da, WikiWho taldeak garatua. Euskal Wikilarien Kultur Elkartetik eurekin harremanetan jarri ginen abuztua amaieran, eta laguntza eskaini tresna hau euskaraz jartzeko. Sinplea zen lana, baina test batzuk behar zituen. Ondoren, Dashboard garatzen duen Wikipedia Education Foundationekin jarri ginen harremanetan, tresna honen euskarazko bertsioan WhoColor instala ze din. Eta atzo jaso genuen mezua: dagoeneko martxan da. Euskara izan da tresna instalatu duen bigarren hizkuntza. Mundu osoko irakasleentzat eta programa arduradunentzat laguntza txiki bat, euskaraz.\nArtikulu hau Euskal Wikilarien Elkartearen blogean argitaratu da lehenago. CC lizentziari esker ekarri ahal izan dugu hona.


Zer da maitasuna? | Sariaren Fundazioa | Maitasuna, sexua eta Internet\nHasiera Harremanak Zer da maitasuna?\nMaitasunak, besteak maite izateak edo maite izateak, konektaturik, seguru, oso, elikatuta, konfiantzaz, lasai, bizirik, sortzaile, ahalmen eta osotasunaz sentiarazten gaitu. Poeta, musikari, artista, idazle eta teologoak inspiratu ditu milaka urtez. Baina zer da maitasuna? Hemen pozgarria bideo animatua horrek erakusten digu nolakoa den ekintzan.\nGurekin guztien indar emozional oinarrizkoena da. Bere kontrakoa beldurra da, forma askotan erakusten duena, hala nola haserrea, erresumina, jelosia, depresioa, antsietatea eta abar.\nMaitasun gehiago aurkitzeko, benetan laguntzen du sexu nahia eta maitasuna, loturaren zentzuan, garuneko bi sistema bereizi baina loturikoak direla. Lagun bati atxikita sentituko gara, baina ez du bere nahia sexuala izango. Sexu nahia izan dezakegu norbait loturik egon gabe. Desioa eta loturaren arteko oreka osasuntsua epe luzerako, zoriontsu eta sexu harremanetarako oinarririk onena da. Bi sari naturalak dira.\nSari naturalak edo primitiboak elikagaiak, ura, sexuak, harreman maitekorrak eta berritasunak dira. Bizirik iraun eta aurrera egiten gaituzte. Sari hauen bila dopamina neurokimikoan nahia edo gosea eragiten du. Sari naturalak plazer sentsazioa ematen digute jateko, edateko, ugaltzeko eta elikatzeko. Sentipen atsegin horiek portaera indartzen dute, errepikatu nahi dugu. Oro har, oro har, mina, luzeegia bada, jartzen gaitu. Horregatik ikasten dugu. Jokabide horietako bakoitza espeziearen biziraupenerako beharrezkoa da.\nPornografiak gosearen sexu-desirak ustiatzen ditu, batez ere nerabeetan, lotura ukitu eta maitasunik eman gabe. Internet bidezko porno asko kontsumitzen dutenean, depresioa eta baita ere gerta daiteke mendetasuna pertsona batzuetan. Iraunkortasuna nola maite ikastea ezinbestekoa da gure epe luzerako ongizatea lortzeko.\nHona hemen maiztasuna sortzen duten neurokimikako nagusien funtzioa ulertzeko gida erraz eta erraz bat. Gogoratu zure lehen musua?\nMaitasuna lotura gisa >>


Gasteizko Udalak argibide dosierra irekiko die sei udaltzaini - Alea.eus\nErredakzioa 2017-11-17 14:32 Gizartea Gasteiz\nSindikatuek atzera bota dituzte langileen kopurua handitzeko eta lan-egutegia malgutzeko eskaerei erantzuteko egin zaizkien proposamenak.\nGasteizko Udalak argibide dosierra irekiko die sei udaltzaini, azken asteetan jarritako salaketen "gehiegizko, arrazoigabeko eta neurrigabeko" hazkundea dela eta. Agente gehienek "zintzotasunez eta profesionaltasunez" lan egiten jarraitu dutela azaldu dute, baina agenteen % 8-10 batek jarritako salaketa-kopurua esponentzialki handitu dela. "Horrek ondorioak izango zituela ohartarazi genuen. Sei agente horiek hazkundea azaldu beharko dute. Ez nago batere ados jokabide horiekin, legez kanpokoak eta abusuzkoak direlako, eta herritarrak bidegabe ordaintzen ari direlako", azaldu du Gorka Urtaran alkateak prentsaurrekoan.\nHalaber, udaltzainek mahai gainean jarritako eskaera nagusiei erantzuteko udal gobernuak proposatu dituen ekintzak gogorarazi ditu Urtaranek. Langile faltari dagokionez, alkateak adierazi du bat datorrela diagnostikoarekin, "aurreko agintaldian PPk ez zuelako LEPik deitu, eta udaltzainen kopurua 28an murriztu zelako”. Urtaranen gobernuak LEP bat deitu zuen 2016an, eta laster beste bat egingo duela azaldu du; horretaz gain, agente gabezia arintzeko berehalako zenbait neurri eskaini dizkio Udaltzaingoari: aldi baterako 15 agente kontratatzea, eta zerbitzu batzuk —Floridako Jaiotzaren zaintza, esaterako— segurtasun pribatuz ematea.\nSoldata eskaerari dagokiolarok, berriz, Urtaranen gobernuak legeak baimendutako gehienezko hazkundea eskaini du 2018rako (+% 1,5). "Badirudi gauza garrantzitsu bakarra soldata osagarria onartu dezagun dela. Erantzukizunez eta ikuspegi zabalez joka dezaten eskatzen diet”, azaldu du alkateak.


Botoi baten ipuina\n24 maiatza, 2013 Motzean 676\nJulita Telleria 1943an hasi zen lanean joskintzaren esparruan. Etxean bertan zuen artilezko jertseak egiteko tailerra. Hura izan zen gaur egun Zumarragako bihotzean dagoen Julita Telleria izeneko mertzeriaren aurrekaria. Ordutik 70 urte igaro dira, eta dendaren nagusiak aldatu badira ere, beti egon da zabalik. Nerea Mendizabalek, Telleriaren ilobak, orain 8 bat urte hartu zuen mertzeriaren ardura.\n«Hainbat emakumeren laguntzarekin egin zuen lan izebak tailerrean, eta gerora ireki zuen mertzeria, Zumarragako lehena». Urte haietan arropak josteko ohitura zein beharra zeuden; norberak etxean bere arropak egin edo enkarguz eskatzen zizkien jostunei. Joste lana emakumeen ardurapean zegoen gehienetan, nahiz eta Zumarragan, gutxienez, gizonezko bi sastre ere egon zen. «Gure dendara garai hartako jostunen seme-alabak etortzen dira egun. Umetan amak eskatutakoa erostera etortzen zirela gogoratzen dute, eta erakusmahaira ez zirela iristen».\nJulita Telleriak erretiroa hartu zuenean, denda bi arreben esku utzi zuen, eta haiek gerora Arantxa Pozuetari egin zioten eskualdatzea. Mendizabalek Pozuetari hartu zion erreleboa. Horren lekuko Julita Telleria bera izan zen; Telleria 104 urte betetzeko zela zendu baitzen.\n«Niri ez zitzaidan inoiz burutik pasa negozioaren kargu egitea. Gure aitak, ordea, nik baino lehenago ikusi ninduen mertzerian, eta haren bultzadarekin negozioa hartu genuen ahizpak eta biok». Abentura berria ahizparekin hasi izanak «bertigoa baretu» ziola dio, ez baitzekien «hari batek zertarako balio zuen ere. Gure amak izebarekin lan egin zuen, hasieran asko lagundu zigun eta laguntzen dit oraindik ere», dio. Denborarekin ahizpak beste bide bat hartu zuen, eta Nerea Mendizabalek bakarrik darama egun dendaren lema, Marta Aizpurua laguntzaile duela.\nUrriaren 8an zortzi urte beteko ditu Mendizabalek mertzerian, eta denbora pasa ahala «bezeroei esker» harien, botoien, zinten, kremaileren eta bestelako zeren misterioak ezagutu dituela gehitu du. «Askotan egokitu zait umiltasunez bezeroari eskatzen duena zer den galdetzea; hori izan da ikasteko aurkitu dudan modurik onena». Edozein modutan, mertzeriaren arloa hain zabala da ezen ikasten jarraitzen duela beti ere.\nDendan pijamak, barruko arropak eta beste zenbait arropa saltzen baditu ere, gehien betetzen duen arloa mertzeriarena dela dio. «Gurera gauzak erostera baino, dituzten arazoei konponbidea ematera datoz bezeroak. Konponbide hori aurkitzeak poz handia ematen du; hori da gure lanaren xarma». Saltzailearen inplikazioa eskertzen dute bezeroek, eta ideiak emateagatik espero ez dituzten konponbideak aurkitzea ere bai.\nBere lana ondo baino hobeto deskribatzen du Mendizabalek botoiaren ipuina kontatzen duenean: «Bezero bat botoi baten bila datorrela. Nolako botoia nahi duen galdetuta, ohiko botoia nahi duela erantzungo dit. Dendan ehunka botoi dauzkagu. Gehiago zehazteko eskatuko diot, eta alkandora zuri bati josteko botoia behar duela esango dit. Botoi batzuk aterako dizkiot, eta horrelako bat ere ez dela egokia esango dit. Beste botoi kaxoi batekin proba egingo dugu, berak nahi duen ohiko botoi hori topatzen dugun arte. Botoia aurkituta poza baino ez da geratzen».\n« «Gorroto ditudanek ni nire onetik ateratzea gorroto dut»\nZuen enbor beretik sortuko dira besteak »


EGABek merkataritza-jarduenari buruzko Legea aldatzeko Aurreproiektua bertan behera uzteko eta beste araudia bat aurkezteko eskatu du\nAsteartea, 07 Urria 2014 08:56\nEuskadiko Ekonomia eta Gizarte Arazoetarako Batzordeak desegokitzat jo du Eusko Jaurlaritzako Garapen Ekonomiko eta Lehiakortasun Sailak aurkeztutako "Merkataritza-jarduerari buruzko Legearen laugarren aldaketaren Legearen Aurreproiektua" eta aurkeztutako legezko testua bertan behera utzi eta beste araudia bat aurkezteko eskatu du.\nJaurlaritzak proposatutako aldaketa estatuko merkataritzako ordutegiei buruzko legea betetzearekin lotuta dago. Lege horrek "turismo ugariko eremua" aitorpena ezarri du biztanle kopuru jakin bat eta urteko ostatu-gau kopuru jakin bat gainditzen duten udalerrietan, Bilboren kasuan esaterako.\nEGABen ustez, "merkataritzako establezimenduak irekitzeko ordutegi eta egunen liberalizazio handiagoa desegokia litzateke, kontsumoan eta enplegua sortzean izango lukeen eragina eztabaidagarria delako".\nEuskadiko Ekonomia eta Gizarte Arazoetarako Batzordeak desegokitzat jo du Eusko Jaurlaritzako Garapen Ekonomiko eta Lehiakortasun Sailak aurkeztutako "Merkataritza-jarduerari buruzko Legearen laugarren aldaketaren Legearen Aurreproiektua" eta proposatutako legezko testua bertan behera utzi eta beste araudia bat aurkezteko planteatu du.\nJaurlaritzak legearen aurreproiektu honekin proposatutako aldaketa estatuko merkataritzako ordutegiei buruzko legean xedatutakoa betetzearekin lotuta dago. Lege horrek "turismo ugariko eremua" aitorpena eman die biztanle kopuru jakin bat eta urteko ostatu-gau kopuru jakin bat gainditzen duten udalerriei, Bilboren kasuan esaterako.\nEgindako txostenean, "Eusko Jaurlaritzak alor hau arautu dezan oztopatu gabe", Euskadiko Gizarte eta Ekonomia Arazoetarako Batzordeak argi utzi nahi du "merkataritzako establezimenduak irekitzeko ordutegia eta egunak liberalitzatzea desegokia dela, kontsumoan eta enplegua sortzean izango lukeen eragin positiboa eztabaidagarria delako".\nTurismo ugariko eremua\nEusko Jaurlaritzaren lege aurreproiektuaren arabera, "turismo ugariko eremua" izendatzeak duen ondoriorik azpimarragarriena bertako txikizkako saltokiak irekitzeko ordutegia eta egunak malguagoak izango liratekeela da, eskaintza osoagoa eta erakargarriagoa izateko, turismora egokitzeko eta horrela bi sektoreen lehiakortasuna hobetzeko.\nPasa den irailaren 2an Abando-Indautxu-Garellano, Alde Zaharra eta Deusto eremuak turismo ugariko eremu izendatu direla argitaratu zen EHAAn. 2015eko uztailaren 1etik urte bereko abuztuaren 31ra bitartean soilik aplikatuko litzatekeelarik.\nEgungo gai honen inguruko lege- eta araudia-eremua konplexua da eta azken urteotan horri loturiko legeak eta araudiaren aldaketak aurkeztu dira, merkataritzako ordutegien kontura.\nMerkataritzako ordutegiei buruzko Legeak estatu osorako eremua ezarri zuen 2004an. Horrela, autonomia-erkidego bakoitzak bere ordutegien erregimena bakoitzaren merkataritza-ezaugarrietara eta eredura egokitu ahal izan zituen.\nEAEko merkataritza-jarduerari buruzko Legeak (7/94 Legea) ia ez zuen irekiera ordutegiei eta egunei buruzko informaziorik biltzen. Hori dela eta, hainbat aldiz aldatu zen eta ez zen araudia zehatza ezarri 2005eko merkataritzako ordutegiei buruzko Dekretua onetsi zen arte.\n2012an gobernu zentralaren Errege Lege Dekretu batek (Eusko Jaurlaritzak konstituziokontrakotasun errekutsoa aurkeztu zuen horren harira) 2004ko estatuko legea aldatu zuen, turismo ugariko eremuen aitorpena erregulatuz. Duela gutxi, aurtengo uztailen hain zuzen, hazkunderako, lehiakortasunerako eta eraginkortasunerako presazko neurriei buruzko beste Errege Lege Dekretu batek aldaketa berriak sartu ditu.\nAzken arau horrek adierazten duenez, autonomia-erkidegoek turismo ugariko eremuak zehaztuko dituzte, dagozkien udalek proposatuta. Arauaren arabera, 100.000 biztanle baino gehiago dituzten udalerrietan, urtean 600.000 ostatu-gau baino gehiago erregistratu badituzte edota turismo-gurutzontziek jarduten duten eta 400.000 bidaiari baino gehiago hartu dituzten portuak badauzkate, turismo ugariko eremu bat aitortuko da gutxienez. Araudian aipatzen denez, estatistika-datu horiek lortzeko, Estatistikako Institutu Nazionalaren eta Estatuko Portuen argitalpenak hartzen dira iturritzat. Datu horiek argitaratzen direnetik sei hileko epea igaro ostean autonomia-erkidego eskudunek ez badute turismo ugariko eremurik adierazi aurreko paragrafoan aipatutako baldintzak betetzen dituen udalerrian, udalerri osoa hartuko da turismo ugariko eremutzat, eta merkatariek askatasun osoa izango dute euren establezimenduak urte osoan zabaltzeko.\nAzken kasu hori soberan betetzen du Bilbok. Izan ere, Bilboko Udalak lehen aipatutako eremuak (Abando-Indautxu-Garellano, Zazpi Kaleak eta Deustu) turista asko hartzen dituzten eremutzat proposatu zituen; adierazpen hori EHAAn argitaratu zen irailaren 2an, aplikatzeko denbora-esparrua hurrengo urteko uztailaren 1etik abuztuaren 31ra arte mugatuta.\nEusko Jaurlaritzak 2014 Merkataritza eta Turismo sariak banatu zituen


Zarauzko Udalak hizkuntza irizpide berriak onartu ditu • ZUZEU\nHizkuntza irizpide berriak, urrats garrantzitsua euskaraz bizi ahal izateko\nOtsaileko udal osoko bilkura izan genuen atzo Zarautzen. Besteak beste, Zarauzko Udalean hizkuntza ofizialak erabiltzeko irizpide berriak onartu genituen. Hamasei orrialdetan biltzen dira atzo Bildu (9), EAJ (5), PSE-EE (3), Aralar (1) eta Ezker Anitzaren (1) aldeko botoekin, eta PPren abstentzioarekin onartu ziren hizkuntza irizpide berriak.\nEz da hasiera batean Udal Gobernuak bere horretan aurkeztutako dokumentua. Atzoko bozketaren emaitzara iritsi ahal izateko, testuak aldaketak izan ditu, lehenik EAJrekin eta gero PSE-EErekin negoziatu ondoren, irizpideak adostu eta ahalik eta babes zabalenarekin egiteko aurrera. Aldaketak aldaketa, Udal Gobernuak hizkuntza irizpide hauek beharrezkoa zuten mamiari eutsi dio, eta onartutako irizpideak behingoz euskararen benetako ofizialtasuneranzko urrats garrantzitsua direlakoan gaude.\nBildu (9), EAJ (5), PSE-EE (3), Aralar (1) eta Ezker Anitzaren (1) aldeko botoekin, eta PPren abstentzioarekin onartu ziren hizkuntza irizpide berriak\nOraintsu, Zarautz Udalerri Euskaldunen Mankomunitateko kide izateko eskaera onartu izana udalbatzarrak, Urola Kostako Udal Elkarteak euskararen erabilera bermatzeko hizkuntza politika orokorra adostu izanak, eta Gipuzkoako Foru Aldundiak eta dozenaka udalek kontratazio irizpideetan euskara irizpideak bateratu izanak, ezinbestean, Zarauzko Udalean hizkuntza irizpide berriak eta ausartak onartzea eskatzen zuelakoan geunden. Hemen duzue dokumentua osorik, baina oro har, asko laburtuz, honako puntuak nabarmendu daitezke, urrats berri gisara.\nEtxera bidaltzen diren agiriak (gutunak, jakinarazpenak, baimenak, dekretuak, mezu elektronikoak edo faxak, baldintza pleguak…) euskaraz bidaliko zaizkie herritarrei, elkarteei eta erakundeei. Agiriak elebitan jaso nahi dituzten herritarrek eta herriko elkarteek berariaz eskatu beharko dute. Eskaera egin ondoren herritar horiekiko harremanak elebitan izango dira aurrerantzean, beti ere euskarari lehentasuna emanda.\nEuskara ofiziala den lurraldeetan kokatuta dauden beste administrazio publiko nahiz erakunde ofizialei zuzendu beharreko dokumentazioan euskara erabiliko da beti, eta horiengandik gutxienez euskaraz jasotzea onartzeko jarraibidea erabiliko da. Hala, aipatu administrazioek Zarauzko Udalari gaztelaniazko idatzirik bidaliz gero, Zarauzko Udalak administrazio horiei eskatuko die euskaraz ere bidal ditzala idatziok. Euskara ofiziala den lurraldeetatik kanpoko administrazioetara idatzi elebidunak bidaliko dira, euskarazko mezua lehenetsita.\nFinantza-erakunde eta hornitzaileekiko harremanetan, euskarazko idatziak erabiltzera joko du Udalak hartzailea euskara ofiziala den lurraldeetakoa denean; eta idatzi elebidunak egingo dira aipatu lurraldeetatik kanpokoa denean. Euskara ofiziala den lurraldeetako finantza-erakunde eta hornitzaileei gutuna bidaliko die Zarauzko Udalak euskaraz funtzionatuko duela jakinarazteko eta idatziak (merkataritza-dokumentuak: fakturak, aurrekontuak/eskaintzak, emate-agiriak, gordailuak…) euskaraz edo gutxienik elebitan bidaltzeko eskatuko zaie. Elkarlanerako borondatea izanez gero, laguntza eskainiko zaie.\nHornitzaileei dagokienez, Udala hornitzaileekin harremanetan jartzen denean eta horniketa eskatzeko baldintzak adosten direnean (gonbidapena, aurrekontua…), euskararen baldintza zehaztuko da.\nLangileen lan hizkuntzari dagokionez: barne funtzionamendurako dokumentazioa (txostenak, egitasmoak, plan estrategikoak, urteko kudeaketa planak…) euskaraz sortuko dira.\nUdalbatzaren Osoko Bilkuraren aktak euskaraz jasoko dira.\nAkta-liburua euskaraz jasoko da.\nOsoko Bilkurako dokumentazioa euskaraz sortuko da (deialdiak eta beste).\nTokiko Gobernu Batzarreko aktak euskaraz jasoko dira.\nTokiko Gobernu Batzarreko dokumentazioa euskaraz sortuko da (deialdiak eta beste).\nInformazio Batzordeetako aktak euskaraz jasoko dira.\nAkordio proposamenak euskaraz sortuko dira.\nAlkatearen ebazpen eta dekretuak euskaraz sortuko dira. Zinegotzi ordezkarien ebazpenak, alkateak emandako eskuordetzearen bitartez erabakitakoak euskaraz sortuko dira. Gainontzeko bileretako deialdiak eta aktak, aurkezpen-materiala eta txostenak ere euskaraz sortuko dira.\nZinegotziren batek aginte organoetako eta gainontzeko bileretako aktak edo dokumentazioa gazteleraz izan nahi badu itzulpen zerbitzua arduratuko da itzulpenaz.\nKontratazio irizpideei dagokienez: Kontratazio-arloan erabiliko diren neurriak udalak berak bete behar lituzkeen antzeko hizkuntz baldintzak bermatzeko helburua izango dute: orohar, hizkuntza ofizialtasun bikoitzaren araubidea bete araziko da, baina, Kontratuaren xede den prestazioaren berezko ezaugarriek hala eskatzen badute, hainbat kontratu euskaraz gauzatzeko neurriak ezarriko dira (berezko ezaugarriak hauek izan daitezke: zerbitzuaren jardueraren gaia; xede taldea; Administrazioaren hizkuntza-araudia, Zuzenbide araudiarekin bat datorrena).\nHizkuntza baldintzak kontratazio modu eta mota guztietan jasoko dira: kontratu irekietan, prozedura negoziatuetan eta kontratu txikietan, bai obra kontratuetan, herri-lanen emakidetan, zerbitzu-kontratuetan, zerbitzu publikoak kudeatzeko kontratuetan eta hornidura kontratuetan. Halaber, baldintza agiri guztietan; karatulan, baldintza agiri administratiboetan eta teknikoetan.\nEdozein kontratazio egin aurretik eta ondoren, ziurtatu egin beharko da delako enpresa edo norbanakoa gai dela eman behar duen zerbitzua euskaraz emateko.\nGari Berasaluze cc (jatorrizkoa ZuZarautz webgunean)\nHizkuntza irizpide berrien dokumentua:\neuskara, euskaraz, hizkuntza irizpideak, udala, Zarautz\n8 pentsamendu “Zarauzko Udalak hizkuntza irizpide berriak onartu ditu”-ri buruz\nMarkelGL 2013-02-28 14:18\nRT @zuzeu: Zarauzko Udalak hizkuntza irizpide berriak onartu ditu euskaraz bizi ahal izateko http://t.co/tjljfFcVri\nErrota 2013-02-28 14:27\nIzarpezelai 2013-02-28 21:21\nBikain! Zorionak Zarauzko Udalari! Ea eredu hori Euskal Herrian zehar hedatzen den….\nSebas 2013-03-01 08:12\nInbidia sanoa da beste zenbait herritan sentitzen duguna.\nItzain 2013-03-01 10:12\nHori da zentralitatean oinarritutako hizkuntz politika, eta ez beste adibide trixte batzuk.\nZorionak Zarautz, eta zorionak Zarauzko Bildu (sala-makinasekoak ahaztu barik). Ea Zarauzko adibidea kutsatzen zaien beste udal askori ere. Udaletatik asko eta asko eragin daiteke-eta normalizazioan!\nPeru Dulantz 2013-03-01 10:16\nTxalogarria, eradugarria, bikaina!! Hori da bidea, bai horixe!!\nda2b 2013-03-01 11:42\noso pozgarria!!! Baina gero, espero dezagun ETBn agertzean euskaraz egitea.. bestela euskara liburuetan geratuko da….\nIrala 2013-03-01 22:46\nSeguru nago hemendik aurrera askoz ere gehiagotan hurreratuko garela Gipuzkoako kostaldeko herri zoragarri horretara. Zorionak denoi!!!


Balezaleak – 1615ean Islandian hildako Euskal Bale Arrantzaleen istorioa.\nEUSKAL BALEZALEEN TRISKANTZA, GOGOAN ekoiztetxeak eta SUHAR arkeologiak elkarlanean aurkezten duten proiektu bat da, duela 400 urte Islandian erahilak izan ziren 32 euskal bale arrantzaleen istorioaren oroitzapena eta zabalkundea jorratu nahi dituena.\nAlde batetik, historian murgilduko diren ikertzaileen bilaketaren istorioa. Ander Arrese eta Beñat Iturrioz arkeologoak, eta Eñaut Tolosa dokumentalgilea, Islandiara euskal balezaleen aztarnen bila abiatuko dira. Bertan, bale arrantzaleek hil aurreko azken egunetan egin zuten bidea jarraitu, urperatutako untziak bilatu, balezaleen aztarna arkeologikoak topatzen saiatu, dokumentuak miatu eta bertako adituekin elkarrizketatuko dira: arrantzaleak, arkeologoak, hizkuntzalariak, etnografoak, urpekariak,…


Angry Birds jokoak online - play free joko - joko on\nAngry Birds jokoak\nEz txoriak beti fluffy eta zuria, eta beren zeregin garrantzitsuena arrautzak Hatch to habiak, uste duzu? Arrazoi duzu, beraientzat, garrantzitsuena kumeak da sinesteko, baina etsaia habia suntsitzen duelako, artalde osoa bere defentsa lortzen, eta, ondoren, ez errukia espero. Koloretsuak eta online Haserre hegaztiak, eta bertan izan duzu orain doan play horri buruz hitz eskuragarri. Txerriak euren arrautza lapurtu, txoriak arma arriskutsu bihurtu dira, eta gaur egun etxe suntsitu etsaiaren mendeku. Txerriak dute izmuchal horiek berreskuratu, hainbat material indartuz, baina hegaztiak batere deseroso.\nGames Angry Birds kategoriaren arabera:\nOnena Angry Birds jokoak\nHaserre hegaztiak: Star Wars\nHaserre hegaztiak: Seiko hegaztiak 2\nHaserre hegaztiak: txerri txarra suntsipena\nAngrybirds VS Landareak\nCannon hegazti 4\nAzken Angry Birds jokoak\nAngry Birds: puzzleak\nPartidako haserre hegaztiak online helduek eta haurrek bezala jolastu, egunero joko haserre hegaztiak aldi berean unibertsala eta bakarra\nGames Online Guztiak Angry Birds jokoak online\ngaiztoak hegazti buruzko joko bat, 2009. urtean agertu zen lehen aldiz. Orduz geroztik, mundu osoan irabazi du ospea, benetan ikonikoa entretenimendu bat izateko. Game Angry hegaztiak klasikoaren bertsio gailu mugikorren sortu zen, baina nahiko laster aukera jokoa Angry Birds online Zure ordenagailuan dute. Ipuinean, jostailuak, berde txerri maite arrautzak on festa eta arrautzak lapurtzen dute txoriek 'habiak delako. Horiek nahastea onartzen eta txerriak aurka gerra joan ukatzen. Joko txerria egitura jakin bat ezkutatzen dute maila bakoitzean, eta hegaztiak suntsitu behar eta brontzezko lapurrak suntsitzeko. Horretarako, slingshot handi bat, projectiles bihurtu beraiek erabiltzen dute. Gamer txoriak ibilbide eta botere filmatutako aukeratzeko, carcasses txiki gisa pasatzeko etsaia suntsitu laguntzen.\nJokoan daude hegazti mota ezberdinak daude. Hasieran soilik errazena – lumak gorria. Baina, maila handiagoa ez gaitasun berezia dituzten hegaztiak dira:\ntxanda urdin hegaldi nucleus & nbsp hiru hegaztiak sartu;\nBlack – eragina lehertu\nboomerang berdea txori, gazteluaren birritan txerriak & nbsp bidez hegan egiteko gai;\nzuria hegazti-Bombers, etsaia eraikinak, Arrautza maskorrak deskargatzea\nnazkagarri defentsarako gotorleku halaber pixkanaka hobetu eta haietan bizi ahaltsuagoa bihurtuz. Konbentzionalak txerriak gain agertzen borrokalari kaskoak jantzita, zaila diren suntsitzeko. Joko pasarteak amaieran, txerriak & ndash erregeari aurre; boss oso gogorra. Ordenagailua lehen bertsioa argitaratu ostean irudiak eta aldaketa ugari agertzen hasi ziren. Itzaltze hegaztiak Classic hainbat pasarte maila eta jokoaren pertsonaiak eta kokapen berriak bete ahal izango duzu edizio bereziak dituzten jarraitu. &Nbsp;\nEsate baterako, ez dago Angry Birds Seasons-multzo bat da, eta bertan joko Angry Birds bakoitza opor batzuk eskainia dago:\nBeste jokoak Angry Birds\nmarrazki bizidunak & laquo argitaratu ostean; Rio » Blue Macaw Loras Blu eta Zhemchuzhinka on: Ba jokoa Angry Birds izan zen, marrazki bizidunetako pertsonaiak bertaratu bertsio berezia izan zen. Angry Birds nahiz espazio palo & ndash ere jokoa; Espazio jokoaren bertsio berezi bat oinarritutako espazio epiko & laquo buruzko jokoak serie aparteko Nazioarteko Espazio Estazioan aurkeztu zen, eta, Star Wars ». Jostailu hauek txori jantziak robot Druids edo Jedi Luke Skywalker jantzita daude. Beraz Angry Birds & ndash jolastu nahi baduzu; gure web atal honetan bertan, ez bakarrik online jokoa espazioan Angry hegaztiak, baina beste fun honen bertsio aurkituko duzu ongi etorria. Eta, hala ere jokatzeko bera, non Orkoak Viking gazteluak edo txakurrak eraikin katuak suntsitzen tiro jokoa izango duzu.


Nekazaritza intentsiboa definizioa | Biología | Xuletas, chuletas para exámenes, apuntes y trabajos\nNekazaritza intentsiboa definizioa\nEscrito el 25 de Agosto de 2016 en vasco con un tamaño de 25,65 KB\nNekazaritza estentsiboa: Gaur egun herrialde garatuetan nekazaritza mota hau lur-sail ahulak eta lantzeko sailak direnetan erabiltzen da, etekina handitzeko ongarri organikoak erabiltzen dira eta izurriteei aurre egiteko, hainbat uzta mota erabiltzen dira.\nNekazaritza intentsiboa: Gaur egun herrialde garatuetan nekazaritza mota hau lur emankorreko landa lauak lantzeko erabiltzen da, makinaria asko eta ongarri kimikoak erabiltzen dira, eta izurriteei aurre egiteko produktu kimikoak erabiltzen dira.\nAbeltzaintza estentsiboa: Abeltzaintza mota honetan ez dira abere asko batera egoten, abereek belardietatik eta basoetatik lortzen dituzte elikagaiak eta ekoizpena txikia da, ez baita hazkuntza azkartzeko gairik erabiltzen.\nAbeltzaintza mota honetan abere asko egoten dira batera, abereak pentsuekin elikatzen dira eta ekoizpena abeltzaintza estentsiboan baino handiagoa da antibiotikoak eta hazkuntza-hormonak erabiltzen direlako.\nGehiegizko arrantza: Azkeneko urteetan munduan bizi garan pertsonen kopurua asko handitu eta elikagaiak lortzeko arrantza ere asko handitu da, baina momentu bat heldu zen arrain-populazioa ez zela arrantza konpentsatzeko behar bezain azkar ugaldu eta arrain espezie asko desagerrarazi zirela.\nBioaniztasuna: Ekosistema batean dauden espezieetako banako kopuru orekatua; hortaz, komunitate batek zenbat eta espezie gehiago eduki eta espezie horiek zenbat eta gehiago egon proportzio berdinetan, orduan eta aniztasun espezifiko handiagoa edukiko du komunitateak.\nEspezie inbaditzailea: Jatorrizkoa ez den ekosistema batean sartu eta bertako oreka ekologikoa suntsitzen duen espeziari deritzo, hau da, espezie bat hona etorri eta bertan hazteko kapaz bada, naturalizatu egin dela diogu, baina behin bertako landare eta animalientzako kaltegarria bada, inbaditzaile deitzen zaio: adibidez, zebra muskuilua.\nBiosferaren erreserba: Balio ekologiko, geografiko edota kultural nabarmena dituen lurraldea da, eta bertan garapen iraunkorreko proiektuak bideratu nahi dira; Euskal Herrian dagoen bakarra Urdaibaikoa da.\nFlora, fauna, paisaia eta formazio geologikoei dagokionez bere horretan gordetzeko helburuz eratua den gune babestua; giza erabilera tradizionalak ez dira, oro har, debekatzen; Euskal Herrian bederatzi parke natural daude, bat adibidez Aralarrekoa.\nIzurrien kontrol ekologikoa: Oso arriskutsuak diren izurriak kontrolatzeko pestizidak ez erabiltzea, eta era horretara ingurumen-inpaktua gutxitzen da; horretarako, hainbat metodo osagarri erabiltzen dira: mekanikoak, biologikoak, kimikoak,...\nOrganismo transgenikoa: Genetikoki eraldatutako organismoa da, organismo honi txertatuko ADNa beste espezie batean du jatorria; organismo transgenikoen eraginez gerta daiteke aniztasun genetikoa galtzea: izaki transgenikoek ekosistema naturalak inbaditu eta bertako izakiak ordezkatu ditzakete.\nNekazaritza ekologikoa: Nekazaritzako ustiapenak kudeatzeko sistema bat da, baliabide naturalak modurik egokienean erabiltzean oinarritzen dena; nekazaritza mota honen ezaugarri bat laborren aniztasuna da, eta ez intentsifikazioa; horri esker nabarmen jaisten da izurrite eta gaixotasun arriskua, eta ongarrien premia murriztu egiten da.\nGeldialdi biologikoa: Errekurtso biologiko bat ustiatu gabe egoten den denbora, berez berreskuratu dadila asmoarekin; ia beti arrantzari edo ehizari dagokio, eta kasu honetan gertatzen da: gehiegizko arrantzaren edo gehiegizko ehizaren ondorioz izaki bizidunen espezie batzuk galtzeko zorian daudenean edo beraien kopurua asko murrizteko arriskuan.\nIzurria: Ugaltze-tasa handia duten animalia zein landare populazioak neurriz kanpo handitzea eta horren ondorioz ekosistemaren beste izaki bizidunentzat arrisku nabarmena bihurtzea, adibidez: pinu-beldarra.\nPandemia: Mundu mailan gaixotasun batek denbora tarte mugatu batean populazioa era nabarmenean erasotzen duenean gertatzen den osasun-arazoa, adibidez: HIESa\nParke nazionala: Estatuaren kudeaketa duen, giza jarduerak oso gutxi eraldatuta dagoen eta flora, fauna, paisaia eta formazio geologikoei dagokienez bere horretan gordetzeko helburuz eratua den gune babestua; gehienetan debekatuta dago baliabide naturalak ustiatzea.\nBiotopo babestua: Basoak, padurak, ibarrak, formazio geologikoak edo fauna edo flora espezie urriko habitatak gordetzeko helburuz eratua den gune babestua; parke naturala baino txikiagoa da; Euskal Herrian sei daude, adibidez Zumaiako marearteko zabalgunea.\nPadura: Ibai-bokaletan dauden eta aldizka urperatu egiten diren topografia lauko zonak dira; bertako bizi-baldintzak oso gogorrak dira: substratua ezegonkorra, oxigeno urria eta gorabehera handiak ur mailari eta gazitasunari dagokionez, eta horregatik bertan bizi diren espeziak oso espezializatuak dira eta ezin dira beste inon bizi.\nLurzoruen azidotzea: Lurzoruaren degradazio kimiko mota bat da, lurreko H+ ioien kontzentrazioa areagotzean gertatzen da; oro har honako prozesu hauek laguntzen dute lurzoruaren azidotzean: basoak zuhaitz koniferoekin berritzea eta atmosferako poluitzaileek pausatzea, batez ere euri azidoaren bitartez.\nLurzoruen gazitzea: Lurzoruaren degradazio kimiko mota bat da, lurzoruaren azalean gatza pilatu egiten da, bai modu naturalean: klima idor edo erdi idorretako eta gatz ugariko lurzoruetan gertatzen da; bai modu antropikoan: adibidez, klima idorreko nekazaritzako lurrak era desegokian ureztatzean, azaleko ura lurruntzen da eta gatzak pilatzen dira.\nHondakina: Zerbait ekoiztearen, eraldatzearen, erabiltzearen edo kontsumitzearen ondorioz sortzen den gaia, gaia sortu duenak nahi ez duena eta ingurunean usten duena edo usteko asmoa duena.\nKonpostak: Hirietako zabor organiko hartzigarriarekin egiten da, materia hori kontrolpean degradatuz; lurra ongarritzeko baliagarria izateaz gain, bestelako abantailak ere baditu: hondakinak kontrolik gabe degradatzean sortzen den poluzioa eragozten da, hondakindegira edo tratatzera eraman beharreko zabor-bolumena asko gutxitzen da.\nEdo inertea; hiri-hondakin solido mota bat da; orokorrean ez da arriskutsua ingurugiroarentzat, baina meategietan jatorria duten batzuek elementu toxikoak eduki ditzakete, adibidez: metalak, beirak, obra-hondakinak...\nHondakin erradioaktiboa: Substantzia erradioaktiboak dituzte, hauetariko asko zentral nuklearretan eratzen dira eta beste batzuk medikuntzaren alorrean; hauen trataera berezia da, erradioaktibitatearen hedapenak izaki bizidunen iraupenerako duen arrisku hain handiagatik.\nZabortegia: Toki honetan hondakinak pilatzen dira, toki batean kokatu aurretik faktore asko kontuan hartzen dira, adibidez populazioarekiko distantzia; arazo larriak sor ditzake ingurumenean, paisaia aldatuz adibidez, eta gizakien osasunean, bertan ugaritzen diren arratoiek gaixotasunak kutsatzen dituztelako.\n7. Aztertu ezazu grafiko hau eta erantzun galdera hauei: a) Zer dela eta hartu du indarra akuikulturak? B) Zein dira teknika horren alde onak eta txarrak?\na) Akuikulturak hazkunde handia izan du azken urteotan. Jakina denez, populazioaren hazkundearekin batera, janari eta elikagaien ekoizpena ere gorantz doa. Hori dela eta, uretako organismoen eskaria gero eta handiagoa da, eta arrantzaren bidez lor daitekeena ez da nahikoa sortzen diren beharrak modu egokian asetzeko, ondorioz, akuikultura da irtenbiderik hoberena gaur egungo egoerarentzat.\nB) ALDE ONAK: -Gehiago produzitu. -Baliabideak agortzea saihestu\nALDE TXARRAK: -Ingurune-kutsadura. -Gaixotasun berriak. -Espezie autoktonoen galera\n8. Grafiko honetan ozeano Atlantikoaren ekialdeko atun gorriaren populazioak izan duen bilakaera erakusten da. A) Zer adierazten digu grafikoak? B) Aipa ezazu zein izan… c) Zer neurri har daitezke…? D) Ezagutzen al duzu antzeko…?\na) 1995tik aurrera bere populazioa jaisten joan dela; lehenengo urtetan beherakada oso motela izan zen, gero handiagoa eta 2003tik aurrera oso handia.\nb) Seguraski ez dira izan biotopoarekin zerikusia duten faktoreak, adibidez ura gehiegi epeltzea edo gehiegi hoztea edo ura gehiegi kutsatuta egon delako; seguraski gehiegizko arrantzatik izan da.\nc) Geldialdi biologikoa. -Atun gorriaren populazioa ez ustiatu, berez berreskuratu dadila asmoarekin; gehiegizko arrantzaren ondorioz atun gorriaren populazioa galtzeko zorian badago edo beraien kopurua asko murrizteko arriskuan badago hori egitea da komeni dena.\nd) Bai. Orain dela urte batzuk Kantauri Itsasoan zegoen antxoen espeziea guztiz desagertzeko arriskuan egon zen, eta agintariek bost urtetan debekatu zuten antxoa arrantzatzea eta neurri horren ondorioz lortu da antxoaren espeziea ez desagertzea eta ondo berreskuratu denez aurten antxoak egon dira salgai merkatuetan.\n8. Egoera klimatiko berean dauden eta harri mota berbera duten hiru eremu agertzen dira irudietan. Azter itzazu irudiak eta erantzun… a) Non eratuko litzateke lurzoru…? B) Zeinek du lurzoru-higadura jasateko…? C) Zer egin daiteke...)? D) Azal ezazu zer eragin duen…\nA) A-n, malda oso txikia delako\nb) C. Arrazoiak: -Malda oso handiagatik. -Landaretzaren urritasunagatik. -Haizearen eragina handiagoa izango da landaretza gutxi egotean.\nc) Zuhaitz gehiago landatu, lurzorua errazago eratzeko alde batetik eta bestetik lurzorua hobeto eusteko, aldapan behera ez joateko, eta haizearen eragina higaduran gutxitzeko.\nd) Euri sarri egiten duenean eta ez oso gogor erraztu egiten du bai lurzorua eratzea eta baita ere lurzorua mantentzea, lurzoruaren higadura oztopatuz; baina euri gutxi egiten duenean eta egiten duenean oso gogor euriteek erraztu egiten dute lurzoruen higadura, sortzen diren gainazaleko urek edo ezkorrentiak lurzoruaren osagai asko arrastaka maldan behera eramaten dituelako.\n11. A eta B eskemetan, eremu berbera zuhaitzak moztu aurretik eta ondoren nola dagoen erakusten da. Geziek eta zenbakiek… a) Izenda ezazu zenbaki bakoitzak… b) Azaldu ezazu nola aldatzen den… c) Zer eragin du baso-mozketak…?\n3- Izaki bizidunen transpirazioa\n5- Ur gainazaleko urak edo ezkorrentia\n6- Lur azpiko ura\n1- Berdin jarraituko du\n2- Berdin jarraituko du\n3- Gutxitu egingo da landaretza gutxiago dagoelako eta seguraski animali gutxiago ere\n4- Iragazketa gutxitu egingo da. Zuhaitzek harri amak dituen haustura eta arrakalen artean sartzen dituzte sustraiak, iragazketa handituz.\n5- Landaretzarik ez egotean ur gainazaleko urak edo ezkorrentia handituko da\n6- Gutxitu egingo dira iragazketa gutxitu egin delako\nc) Seguraski lurzorua galduz joango da prezipitazioen eraginez eta gainazaleko ur korronteen bidez higadura handituko delako lurzoruaren osagaiak lekuraino eramanez. Aurrekoa ez gertatzeko berriro komeni dena da zuhaitzak landatzea.\n1. A) Defini ezazu hondakin kontzeptua. Aipa itzazu hondakinak sortzen dituzten 6 jarduera. B) Aipa itzazu hondakinak eraldatzeko teknikak edo neurriak. C) Aipa itzazu hondakinen sorrera murrizteko neurriak.\na) Hondakina: Zerbait ekoiztearen, eraldatzearen, erabiltzearen edo kontsumitzearen ondorioz sortzen den gaia, gaia sortu duenak nahi ez duena eta ingurunean usten duena edo usteko asmoa duena.\n3. Mineralen erauzketa\n5. Hirigunetako jarduerak\n6. Ospitaletako jarduerak\n7. Zentral nuklearretako jarduerak\nB) Berrerabili, birziklatu, biogasa edo bioalkohola lortu eta energia lortzeko erabili\nc) -Hondakinak sortzen dituzten produktu gutxiago kontsumitu, adibidez elikagaien ontzi handi bat erosi ontzi txiki bi erosi beharrean.\n-Plastikozko boltsak edo beste boltsa batzuk gorde erosketak boltsa berdinarekin askotan egiteko\n-Papera bi aldeetatik idazteko erabili eta paper birziklatua erabili\n4. Azter ezazu irudia eta erantzun iezaiezu galdera hauei: a) Azal itzazu irudian agertzen diren… b) Beirazko ontzien artean…? C) Konpara itzazu plastikozko eta beirazko…\na) Lehendabizi ontzia txikitu eta garbitu egiten da lehengaiak lortu aurretik. Lehengaietatik batzuk birziklatu egiten dira gai berriak lortzeko, eta beste batzuk ezin direnez birziklatu hondakin moduan gertatzen dira eta nonbaiten kokatuko dituzte, seguraski kontrolpeko zabortegi batean.\nb) Berrerabilgarrienak direnak, kasu honetan lehengai batzuk aprobetxatu egiten direlako eta ez direlako lehengai guztiak hondakin bihurtzen.\nBeirazko ontzi erabiliak beirazko ontzi berriak lortzeko erabiltzen dira\nc) Plastikozko botilak errazago erabiltzen dira apurtzeko arriskua txikiagoa delako eta horregatik errazago da gehiagotan botila berbera erabiltzea eta merkeagoak dira. Aldiz beirazko botiletan substantzia guztiak hobeto kontserbatzen dira.\n6. Bete ezazu taula hau sistema bakoitzak dituen abantailekin eta desabantailekin:\n- hondakinetatik energia lortzen da\n- hondakinen pisua eta bolumena murriztu\n- karbono dioxido asko sortzen da, ur lurruna ere\n- dioxinak eta furanoak igortzen dira askotan atmosferara, oso toxikoak direnak izaki bizidunentzat\n- metal astunak( Zn, Cu, Pb, Cr) aska daitezke ingurunera\n- erraz instalatzen dira\n- gastu gutxi\n- ingurumen-inpaktu eskasa\n- gasa lortzen da\n- lur eremu handiak behar dira\n- bertan elikatzen diren animalien bitartez izaki bizidun asko kutsatzeko arriskua\n- lixibiatuak eratzen badira inguruneko ura kutsa daitezke\n- hirietako zabor organiko hartzigarria erabiltzen da\n- ongarri lortzen dira\n7. Defini itzazu hitz hauek:\n-Hondakin geldoa: edo inertea; hiri-hondakin solido mota bat da; orokorrean ez da arriskutsua ingurugiroarentzat, baina meategietan jatorria duten batzuek elementu toxikoak eduki ditzakete, adibidez: metalak, beirak, obra-hondakinak…\nIzaki bizidunentzat kaltegarriak diren substantziak dituztenak, adibidez kutsatuta dauden lixibiatuak, hondakin erradiaktiboak, metal astunak dituzten hondakinak eta hondakin biosanitario arriskutsuak eta hondakin kimiosanitario arriskutsuak.\n-Zabortegi kontrolatua: Toki honetan hondakinak pilatzen dira baina toki hau ingurune zehatz batean kokatu aurretik oso ondo aztertu da bai ingurunea eta baita bertan pilatuko den hondakin mota; hiru motatakoak dira: hondakin inerteak pilatzeko, hondakin solidoak pilatzeko eta biologikoki aktiboak diren hondakinak pilatzeko.\n-Konpostajea: Konposta egiteko prozesua, hirietako zabor organiko hartzigarriarekin egiten da, materia hori kontrolpean degradatuz; konposta lurra ongarritzeko baliagarria izateaz gain, bestelako abantailak ere baditu: hondakinak kontrolik gabe degradatzean sortzen den poluzioa eragozten da, hondakindegira edo tratatzera eraman beharreko zabor-bolumena asko gutxitzen da…\n8. Irudietan bi zabortegiren kokapena azaltzen da. Irudiak aztertu ondoren… a) Zabor-piletara iristen diren geziek zer…? B) Zer kutsadura mota gertatzen da bi…? C) Nola gertatzen da uren kutsadura A…? D) Zeri esaten zaio lixibiatua? E) Zure ustez, egokiak al dira…? F) Zer baldintza bete behar dituzte zabortegi…? G) Zabortegiez gainera, ezagutzen al duzu…?\nA) Euri urak; lixibiatuak\nB) Lixibiatuena; zabortegien azpian kokaturik dagoen geruza iragazkorrean dauden uretan\nc) A irudian lixibiatuak lehenengo zabortegitik eta lurraren gainazaletik mugitzen dira eta B irudian lixibiatuak zabortegitik zuzenean geruza iragazkorrera igarotzen dira.\nd) Lixibiatuak: kutsatuta egon daitezkeen urak, euri-urak zabortegian sartzerakoan eta hemen dauden hondakinekin kontaktuan jartzerakoan eratzen direnak.\nE) Ez, zabortegien azpian geruza iragazkorrak kokaturik daudelako\nF) Lixibiatuak gertatzekotan hauek biltzea inguruneko urak ez kutsatzeko\nE) Bai. Berrerabili, birziklatu, biogasa edo bioalkohola lortu eta energia lortzeko erabili\ngiza jarduerak Gema nekazaritza intentsiboa nekazaritza definizioa parke naturala definizioa Zer da lurrunketa?


MacGyverren kalte kolaterala – Sarean\nMacGyverren kalte kolaterala\nBy Jabi Zabala | 2005/03/25\nDirudienez, MacGyver-en bideoaren arrakasta telebistaraino heldu da, irakurle eta lagun batzuek ohartarazi didatenez, lehengo asteko Felix Linaresen La noche de saioan ipini baitzuten. Tira, aitortu behar dizuet ustegabeko arrakasta horrek bitakora honen funtsa zalantzan jarri eragin didala, Agit-prop eta dibulgaziotik entertainment arlora pasatu beharko ote naizen. Baina espero ez nuen telebistako agerpen horrek beste eragin bat izan du: bat-bateko trafiko zaparrada itogarria.\nEspainierazko hainbat webgunetatik bideorako lotura zuzena jarri duten batzuei esker, eguneko trafikoaren bataz bestekoa 7 Gigabyteraino igo zait. Bideoaren aipamena, besteak beste, hemen, hemen, hemen eta hemen agertu da, telebistan agertuz gero… Eta denak nire artxiboaren lotura zuzenarekin. Hosting indartsua eduki arren, gero eta trafiko gehiago da, aste betean ehun Giga baino gehiago izan dira. Hile bukaerarako 223 Gigabyteko estimazioa erakusten dit kontrol panelak eta nire hileko 120 Gigako topea gainditu behar zuen martxa horretan… Eskerrak konturatu naizen eta izena aldatu diot artxiboari. Inork ikusi nahi badu nire bitakorako sarrera hartatik eskuratu beharko du.\n← Flickr, gure argazki bilduma baino gehiago Urte bi sarean →\n2 thoughts on “MacGyverren kalte kolaterala”\nAizu Jabi. Google-n MacGyver Vascos bilatuta, nire blogeko gaztelaniazko mezu bat ageri da, eta handik zure blogeko sarrera euskaldunerako lotura ageri da… beharbada hortik ere etorriko zaizu trafiko hazkundea. Kalte egiten badizu, esazu hitz bat, eta konponduko dut.\nEz da beharrezkoa jada. Trafiko gehiena el rellano eta gorkalimotxo horietatik zetorren (25 giga egun batean), baina errua azken finean nirea zen, gutxieneko neurri batzuk ez hartzeagatik. Neurriak hartu ditut, izena aldatzeaz gain eta beste neurri batzuez gain, htaccess bat sortu dut hotlinking ekiditeko. Ondorioz, bideoa dagoen direktorio horretara soilik nire domeinuetatik sar daiteke pertsona, ez beste batetik .avi bideorako lotura jarrita.\nOndorioz, ez nago trafiko gaindosia ordaintzeko arriskuan eta, horren erakusgarri, laster beste bideo potoloago batzuk eskegiko ditut hemen. A, eta MacGyverrena ikusi nahi duenak hemendik eskura dezake arazorik gabe:


Errauste planta ezin zela egin esan dute Intxaurrandietak eta Errazkinek | Gizartea | Berria\nZubietako errauste planta. Lanen geratzea auzitan\nErrauste planta ezin zela egin esan dute Intxaurrandietak eta Errazkinek\nEspainiako Kontuen Auzitegian deklaratu dute bi buruzagi ohiek; bizi guztiko zigor ekonomikoa jar diezaiekete. GHK-ko egungo buruek jarria da salaketa: «botere desbideraketa» oker larritzat dute\nIñaki Errazkin eta Ainhoa Intxaurrandieta, atzo, kontuen auzitegira iristen; erdian, Bilduk osatu zuen foru gobernuko ahaldun nagusia: Martin Garitano. J. DANAE / FOKU\nArantxa Iraola - Berriemaile berezia\nSakelako telefonoaren dardarak estimutan izan dituzte egunotan Iñaki Errazkin eta Ainhoa Intxaurrandieta GHK Gipuzkoako Hondakinen Kontsortzioko buruzagi ohiek: babes premian. 2013an partzuergoko presidentea zen Intxaurrandieta, eta Ingurumen diputatua Errazkin. Biek iragarri zuten Zubietako errauste planta egiteko lanak gerarazteko akordio bat hitzartu zutela, eta auzipetuta daude orain erabaki horren harira. Beren bizitza goitik behera baldintzatu dezakeen auzibide batean sartuta daude: 46 milioi euro arteko zigorra jaso dezakete, bizi guztiko kondena ekonomikoa. Kritika ugari eragin ditu bi buruzagi ohien kontrako auzibideak, eta babesa ematera joan zitzaizkien hainbat lagunen atxikimendua jasota sartu ziren atzo Espainiako Kontuen Auzitegira, Madrilen. Elkartasun mezu bakoitzak emandako «indarra» nabarmendu zuten biek saiora sartu aurretik. Ondoren, epailearen aurrean, haien jardun politikoan hartutako erabakia defendatu zuten, haren legezkotasuna. Intxaurrandieta: «Aukera guztiak aztertu genituen. Une hartan genuen aukera bakarra kontratua etetea zen». Antzera, Errazkin: «Errauste planta egin izan balitz, guztiz defizitarioa izango litzateke». Gogoratu zuten handiegia zela aurreko legealdian plangintza bidez antolatu zen planta, hainbat txostenek ziotela hori.\nSaioko ikusleen artean, egungo Ingurumen diputatu Jose Ignacio Asensio egon zen, GHKren egungo ordezkarietako bat. Buruzagi ohien aurkako salaketa haiek jarritakoa da, eta adierazi zuen ezin zutela saihestu: «Botere desbideraketa oso larria da. Oso gutxitan gertatzen da, zorionez. Baina kasu honetan gertatu zen, eta horrek kalte ekonomikoa ekarri zuen». Pozik zegoen atzoko saioan entzundakoekin: «Kalte ekonomiko handia izan zela argi ikusi da». Kritikak eta protestak egon dira auzipetzearen harira, baina, beste ezeren gainetik, erabakiaren ondorioz Gipuzkoak izan dituen arazoei erreparatu behar zaiela esan zuen: «Denbora asko galdu zen, eta diru asko. Hori ezin zen edonola utzi». Epaiketan mintzatu ziren bi auzipetuak eta aldeek deitutako hainbat lekuko; tartean Denis Itxaso egungo Kultura diputatua. GHK-ko kide zen Bilduk bertan gehiengoa zuen sasoian, eta dimisioa eman zuen, hartzen ari ziren erabakiekin kritiko. Alde bakoitzak deitutako bi aditu ere aritu ziren. Ondorioak aurkeztea besterik ez zaie falta orain bi aldeei, baina atzo ez zuten izan horretarako astirik.\nBilduk foru gobernuan egin zuen legealdiko erabaki garrantzitsuenetariko bat izan zen, zalantzarik gabe, errauste planta egiteko kontratua bertan behera uzteko enpresekin hitzartu zen akordioa. Horren ondorioz, babesa erakutsi nahi izan zieten foru gobernu hartako ordezkariek; han zeuden, hain justu, Martin Garitano ahaldun nagusi ohia eta Garbiñe Errekondo Funtzio Publikoko diputatu ohia. Garitanok gogoratu nahi izan zuen hondakinen kudeaketa berri baten aldeko borondatea irmo adierazia zuela Bilduk, eta bete egin behar zuela. «Gu bozetara joan ginen programa oso zehatz batekin, besteak beste gai horrekin, eta hala irabazi genituen hauteskundeak, aise irabazi ere. Horrek esan nahi zuen kontratu bat genuela botoa eman zutenekin: Intxaurragak eta Errazkinek bete egin zuten kontratu hori».\nMendekua eta mehatxua hitzak usu erabili dira egunotan auzibide hau deitoratzeko, eta horien itzala ikusten duela onartu zuen: «Honen atzean dagoen mezua zera da: 'Kudeatu egin behar duzue, baina gobernatu ez; gobernatu betiko botere faktikoek egingo dute'». Errekondok ere nabarmendu nahi izan zuen auzibide honen existentzia bera dela kezkagarria: «Mandatu politiko bat, programa politiko bat aurrera eramateagatik horrelako ondorioak izateak politika bera darama parametro desegokietara».\nEH Bilduko Espainiako Kongresuko parlamentari Marian Beitialarrangoitia ere joan zen buruzagi ohiei babesa azaltzera. «Proiektua gaindimentsionatuta zegoela agerian geratu da denborarekin, beraz arrazoia eman beharko liekete Ainhoari eta Iñakiri». Atzo ere egin ziren bi buruzagi ohiei elkartasuna erakusteko keinuak: ilunabarrean, Lezon egin zen mobilizazio bat. Hango zinegotzia da Ainhoa Intxaurrandieta. Elkartasun mezu gehiago ere izan ziren; adibidez, LAB sindikatuarena.\nErrauste plantaren auziak ezagun egin ditu swap produktu finantzarioak; maileguak-eta emateko eskatzen dituzte usu bankuek, eta errauste plantaren jatorrizko egitasmoan halakoxeak hitzartuta geratu ziren. Eta, azkenean, hura egin ez arren, pagatu egin behar dira. Atzoko saioan galdera eta erantzun asko egin ziren horien inguruan; izan ere, hamarkada askotako zama ekonomikoa izango dira Gipuzkoarentzat. Bi adituk ikuskera aski ezberdinak eman zituzten horien inguruan. Salaketa jarri dutenentzat txostena egin duenak esan zuen halakoak «obligatorioak» direla, eta errauste planta egin ez izanak bihurtu zituela zama. Auzipetuentzat jardun zuen adituaren aburuz, okerra hasieratik halakoak kontratatzea izan zen. «Akats larria izan zen horiek hitzartzea jakin gabe zehazki zein izango zen egutegia». Eta, hain justu, kontratatu ziren bozen atarian; hondakinen inguruko politika berrien gaineko aldarriak inoiz baino ozenago zebiltzan sasoian.\n«Instruktoreak ebatzi zuen ongi zegoela dena: ez zegoela deus»